marsh-mellow/assamese_wikipedia huggingface dataset:
250
পদ্মভূষণ () পদ্ম সন্মানসমূহৰ ভিতৰত এই সন্মান তৃতীয় স্থানত ইয়াৰ স্মাৰকটোও পদ্মবিভূষণ থকা স্মাৰকটোৰ দৰেই ইয়াৰ ট্ৰফিটোৰ মাজত সোণৰ বগা পাত চৰোৱা, তিনিটা পাহিৰ সৈতে এপাহ পদুম ফুলৰ প্ৰতীক খোদিত কৰা হয় আনটো ফালে ৰাষ্ট্ৰীয় প্ৰতীকটো অংকন কৰা থাকে

ইতিহাস
পদ্মভূষণ সন্মানটো ১৯৫৪ চনৰ ২ জানুৱাৰীত ভাৰতৰ ৰাষ্ট্ৰপতিৰ দ্বাৰা প্ৰবৰ্তন কৰা হৈছিল দেশৰ হকে থকা যিকোনো ক্ষেত্ৰতে ভাল তথা বিৰল কামেৰে ৰাষ্ট্ৰৰ উন্নতি সাধন কৰা ব্যক্তিলৈ এই পুৰস্কাৰ আগবঢ়োৱা হয় ২০১০ চনৰ জানুৱাৰী মাহলৈকে ১১১১ জন ব্যক্তিলৈ এই সন্মান আগবঢ়োৱা হৈছে

পদ্মভূষণ সন্মান লাভ কৰা ব্যক্তিসকল

 পদ্মভূষণ বঁটা লাভ কৰা ব্যক্তিৰ তালিকা (১৯৫৪-১৯৫৯)
 পদ্মভূষণ বঁটা লাভ কৰা ব্যক্তিৰ তালিকা (১৯৬০১৯৬৯)
 পদ্মভূষণ বঁটা লাভ কৰা ব্যক্তিৰ তালিকা (১৯৭০১৯৭৯)
 পদ্মভূষণ বঁটা লাভ কৰা ব্যক্তিৰ তালিকা (১৯৮০১৯৮৯)
 পদ্মভূষণ বঁটা লাভ কৰা ব্যক্তিৰ তালিকা (১৯৯০১৯৯৯)
 পদ্মভূষণ বঁটা লাভ কৰা ব্যক্তিৰ তালিকা (২০০০২০০৯)
 পদ্মভূষণ বঁটা লাভ কৰা ব্যক্তিৰ তালিকা (২০১০২০১৯)

আৰু চাওক
পদ্মভূষণ অসমীয়া ব্যক্তিসকলৰ তালিকা

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মভূষণ বঁটা বিজয়ী
পদ্মশ্ৰী কুদুমুলা () এগৰাকী শিক্ষক আৰু দশম লোকসভা (১৯৯১৯৬)ৰ প্ৰাক্তন সদস্য৷ তেওঁ অন্ধ্ৰপ্ৰদেশৰ নেল্লোৰ সংৰক্ষিত সমষ্টিক প্ৰতিনিধিত্ব কৰে তেওঁ ভাৰতীয় জাতীয় কংগ্ৰেছ দলৰ সৈতে জড়িত

আৰম্ভণি জীৱন
১৯৬১ চনৰ ২৪ ছেপ্টেম্বৰত অন্ধ্ৰপ্ৰদেশৰ নেল্লোৰ জিলাত কুদুমুলা মীৰয়াৰ ঘৰত জন্মগ্ৰহণ কৰিছিল নেল্লোৰৰ শ্ৰী ভেংকটেশ্বৰ বিশ্ববিদ্যালয়ত অধ্যয়ন কৰি তেওঁ বি.এছ.চি., বি.এড. আৰু ৰাজনীতি বিজ্ঞানত এম.এ ডিগ্ৰী লাভ কৰে৷

 কৰ্মজীৱন 
ৰাজনীতিত যোগদান কৰাৰ আগতে কুদুমুলাই শিক্ষক হিচাপে কাম কৰিছিল তেওঁ এগৰাকী সামাজিক কৰ্মী৷ তেওঁ প্ৰান্তীয় সম্প্ৰদায়সমূহক শিক্ষা প্ৰদান কৰা কাৰ্যত মনোনিৱেশ কৰে  ১৯৮৬ চনত তেওঁ ভাৰতীয় জাতীয় কংগ্ৰেছ (আই) দলৰ সদস্য হয় আৰু ১৯৯১ চনত কুদুমুলাই নেল্লোৰ সংৰক্ষিত সমষ্টিৰ পৰা দশম লোকসভালৈ নিৰ্বাচনৰ বাবে আনুষ্ঠানিক কংগ্ৰেছ প্ৰাৰ্থী হিচাপে থিয় দিয়ে তেওঁৰ নিকটতম প্ৰতিদ্বন্দ্বী তেলেগু দেশম পাৰ্টিৰ এম নাগাভুষানম্মাৰ বিৰুদ্ধে ২,৬৮,৬২৬ টা ভোট লাভ কৰেতেওঁ সদনৰ কাৰ্যকালত ৭৩ সংখ্যক সাংবিধানিক সংশোধনী বিধেয়কৰ বাবে যৌথ সমিতিৰ সদস্য হিচাপে কাৰ্যনিৰ্বাহ কৰিছিল

কুদুমুলাই ১৯৯৬ চনলৈকে সংসদৰ সদস্য হিচাপে কাৰ্যনিৰ্বাহ কৰিছিল৷ তাৰপিছত কংগ্ৰেছে লক্ষ্মী পানাবাকাক সাধাৰণ নিৰ্বাচনৰ আনুষ্ঠানিক প্ৰাৰ্থী হিচাপে ঘোষণা কৰিছিল
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
পদ্মশ্ৰী ৱাৰিৱৰ (, জন্মতে- য়েল্লেপেড়ি পদ্মশ্ৰী; তেলেগু:  ) হৈছে এগৰাকী ভাৰতীয় মূলৰ আমেৰিকান উদ্যোগী আৰু প্ৰযুক্তিবিদ্যাৰ কাৰ্যবাহী৷ ছিছকো ছিষ্টেমৰ দৰে প্ৰযুক্তিগত কোম্পানীৰ নেতৃত্ব প্ৰদান কৰি তেখেত চৰ্চালৈ আহিছে৷ এইটো কোম্পানীত তেখেতে মুখ্য কাৰিকৰী বিষয়া হিচাপে সাতবছৰৰ বাবে কৰ্মনিৰ্বাহ কৰে৷ একেটা পদতে ৱাৰিৱৰে মট'ৰ'লা কোম্পানীত পাঁচবছৰৰ বাবে কৰ্মদান কৰে৷ আমেৰিকাৰ এনআইঅ' নামৰ কোম্পানীটোত তেখেতে মুখ্য কাৰ্যবাহী বিষয়া হিচাপে জড়িত হয়৷ "এনআইঅ'" হৈছে এটা বৈদ্যুতিক বাহন-নিৰ্মাণকাৰী কোম্পানী৷ বৰ্তমান তেখেত ফেবল নামৰ মানসিক সুস্বাস্থ্যজনিত পঢ়ন-মঞ্চখন প্ৰতিষ্ঠা কৰি মুখ্য কাৰ্যবাহী বিষয়া হিচাপে কাম কৰি আছে৷ পদ্মশ্ৰী ৱাৰিৱৰ মাইক্ৰ'ছফ্ট আৰু স্পটিফাইৰ পৰিষদীয় সভাৰ লগতো জড়িত৷ 

২০১৪ চনত পদ্মশ্ৰী ৱাৰিৱৰক ফৰ্বছ আলোচনীয়ে বিশ্বৰ এশগৰাকী শক্তিশালী নাৰীৰ তালিকাভুক্ত কৰে৷  ২০১৮ চনত পদ্মশ্ৰী ৱাৰিৱৰৰ নামটো আমেৰিকাৰ প্ৰযুক্তিত শীৰ্ষ ৫০গৰাকী নাৰীৰ তালিকাত অন্তৰ্ভুক্ত হয়৷
প্ৰাৰম্ভিক জীৱন
য়েল্লেপেড়ি পদ্মশ্ৰীৰ জন্ম হৈছিল অন্ধ্ৰপ্ৰদেশ, ভাৰতৰ বিজয়ৱাড়াস্থিত এটি তেলেগু পৰিয়ালত৷ বিজয়ৱাড়াতে থকা ছিলড্ৰেন'ছ মণ্টেচ্ছৰী বিদ্যালয় আৰু মেৰিছ ষ্টেলা কলেজত পদ্মশ্ৰীয়ে প্ৰাৰম্ভিক শিক্ষা গ্ৰহণ কৰে৷ ১৯৮২ চনত পদ্মশ্ৰী ৱাৰিৱৰে আইআইটি, দিল্লীৰ পৰা ৰসায়নিক অভিযান্ত্ৰিকীত স্নাতক ডিগ্ৰী অৰ্জন কৰে৷ পৰৱৰ্তী সময়ত পদ্মশ্ৰী ৱাৰিৱৰে একেটা বিষয়তে কৰ্ণেল বিশ্ববিদ্যালয়ৰ পৰা স্নাতকোত্তৰ ডিগ্ৰী অৰ্জন কৰে৷ 
কৰ্মজীৱন
ম'ট'ৰলা
১৯৮৪ চনত ৱাৰিৱৰে ম'ট'ৰ'লাত যোগদান কৰে৷ প্ৰায় তেইশ বছৰৰো অধিক সময় কোম্পানীত কাম কৰি পদ্মশ্ৰীয়ে ম'ট'ৰ'লাৰ এনাৰ্জি ছিষ্টেমছ গোটৰ ক'ৰ্পৰেট উপ-অধ্যক্ষ আৰু মহাপ্ৰবন্ধকৰ দায়িত্ব পালন কৰে৷ তেখেতে ফ্ৰিস্কেল ছেমিকণ্ডাক্টৰছ খণ্ডতো মুখ্য কাৰিকৰী বিষয়া আৰু কৰ্পোৰেট উপ-অধ্যক্ষ হিচাপে কৰ্মনিৰ্বাহ কৰে৷ ম'ট'ৰ'লাৰ মুখ্য কাৰিকৰী বিষয়া হোৱাৰ ঠিক আগে-আগে পদ্মশ্ৰীয়ে ম'ট'ৰ'লাৰে থটবিমত মহাপ্ৰবন্ধকৰ দায়িত্ব পালন কৰে৷ ২০০৩ চনৰ জানুৱাৰী মাহত তেখেত ম'ট'ৰ'লাৰ মুখ্য কাৰিকৰী বিষয়াৰ পদত অধিষ্ঠিত হয় আৰু কোম্পানীটোৰ জ্যেষ্ঠ উপ-অধ্যক্ষৰ আসনত বহে৷ ২০০৫ চনত তেখেত কাৰ্যবাহী উপ-অধ্যক্ষলৈ পদোন্নতি হয়৷         
চিছকো
২০০৭ চনৰ ৪ ডিচেম্বৰত, পদ্মশ্ৰী ৱাৰিৱৰে ম'ট'ৰলাৰ পৰা প্ৰস্থান কৰি চিছকো ছিষ্টেমছত যোগদান কৰে৷ চিছকোত তেখেত মুখ্য কাৰিকৰী বিষয়াৰ পদটো চম্ভালে৷  উক্ত পদত তেখেত ২০১৫ চনৰ জুন মাহ পৰ্যন্ত থাকে৷ 
এনআইঅ'
২০১৫ চনৰ ডিচেম্বৰ মাহত পদ্মশ্ৰীয়ে চীনা বৈদ্যুতিক কাৰ কোম্পানী ""ত পৰিষদীয় সদস্য, মুখ্য কাৰ্যবাহী বিষয়া আৰু মুখ্য বিকাশ বিষয়া হিচাপে যোগদান কৰে৷ ২০১৮ চনৰ ডিচেম্বৰ মাহত তেখেতে এই পদ ত্যাগ কৰে৷
ফেবল
২০১৯ চনৰ ছেপ্টেম্বৰ মাহত ৱাৰিৱৰে ফেবল নামৰ ষ্টাৰ্ট আপ এটা আৰম্ভ কৰে৷ কোম্পানীটোত তেখেতে অধ্যক্ষ আৰু মুখ্য কাৰ্যবাহী বিষয়া হিচাপে কাম কৰি আছে৷ ২০২১ চনৰ জানুৱাৰীত ফেবলে এটা এপ উন্মোচন কৰে৷ এইটো এটা ছাবস্ক্ৰিপছন-ভিত্তিক কিতাপ-পৰামৰ্শৰ মঞ্চ আৰু ব্যক্তিগত ছ'ছিয়েল নেটৱৰ্ক৷ ৱাৰিৱৰে কৈছে যে-তেওঁলোকে মানুহৰ বোধগত সবলতা বিকাশৰ হকে কাম কৰিছে৷
ব্যক্তিগত জীৱন
পদ্মশ্ৰী ৱাৰিৱৰে মোহনদাস ৱাৰিৱৰৰ লগত বৈবাহিক জীৱনৰ পাতনি মেলে৷ তেওঁলোকৰ এটি পুত্ৰ সন্তান আছে৷ 
তথ্যসূত্ৰ

শ্ৰেণী:ভাৰতীয় মহিলা অভিযন্তা
শ্ৰেণী:ভাৰতীয় অভিযন্তা
শ্ৰেণী:বিংশ শতিকাৰ ভাৰতীয় মহিলা বিজ্ঞানী
পদ্মশ্ৰী  ভাৰত চৰকাৰে প্ৰদান কৰা চতুৰ্থ সৰ্বোচ্চ অসামৰিক সম্মান শিল্পকলা, শিক্ষা, বাণিজ্য, সাহিত্য, বিজ্ঞান, ক্ৰীড়া, সমাজ সেৱা আৰু চৰকাৰী ক্ষেত্ৰত বিশেষ অৱদানৰ বাবে ভাৰত চৰকাৰে এই সম্মান প্ৰদান কৰি আহিছে এই সম্মান সাধাৰণতে ভাৰতীয় নাগৰিকসকলকেই প্ৰদান কৰা হয়

বঁটাৰ গঠন
ইয়াৰ স্মাৰকটোও পদ্মবিভূষণ আৰু পদ্মভূষণ থকা স্মাৰকটোৰ দৰেই ইয়াৰ ট্ৰফিটোৰ মাজত সোণৰ বগা পাত চৰোৱা, পাঁচটা পাহিৰ সৈতে এপাহ পদুম ফুলৰ প্ৰতীক খোদিত কৰা হয় আনটো ফালে ৰাষ্ট্ৰীয় প্ৰতীকটো অংকন কৰা থাকে পদকটোৰ উপৰ আৰু তলত 'পদ্ম' আৰু 'শ্ৰী' শব্দ দূটা লিপিবদ্ধ কৰা আছে ওপৰৰ দিশত বিভিন্ন জ্যামিতিক আকাৰৰ ছবিও আছে

২০২১ বৰ্ষলৈকে ৩২২৫ গৰাকী ব্যক্তিক এই সন্মান দিয়া হৈছে ২০২২ বৰ্ষত ১০৭ গৰাকী ব্যক্তিয়ে পদ্মশ্ৰী সন্মান লাভ কৰিছে

পদ্মশ্ৰী বঁটা বিজয়ীৰ তালিকা
 পদ্মশ্ৰী বঁটা বিজয়ীৰ তালিকা (১৯৫৪১৯৫৯)
 পদ্মশ্ৰী বঁটা বিজয়ীৰ তালিকা (১৯৬০১৯৬৯)
 পদ্মশ্ৰী বঁটা বিজয়ীৰ তালিকা (১৯৭০১৯৭৯)
 পদ্মশ্ৰী বঁটা বিজয়ীৰ তালিকা (১৯৮০১৯৮৯)
 পদ্মশ্ৰী বঁটা বিজয়ীৰ তালিকা (১৯৯০১৯৯৯)
 পদ্মশ্ৰী বঁটা বিজয়ীৰ তালিকা (২০০০২০০৯)
 পদ্মশ্ৰী বঁটা বিজয়ীৰ তালিকা (২০১০২০১৯)

আৰু চাওক
পদ্মশ্ৰী অসমীয়া ব্যক্তিসকলৰ তালিকা

 তথ্য সংগ্ৰহ

 বাহ্যিক সংযোগ 

শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
পদ্মা দেৱী (; ১৯১৭১৯৮৩) এগৰাকী জনপ্ৰিয় ভাৰতীয় বাংলা, হিন্দীহিন্দুস্তানী চলচ্চিত্ৰ অভিনেত্ৰী আৰু ভাৰতীয় চলচ্চিত্ৰৰ নেপথ্য কণ্ঠশিল্পী আছিল ধীৰুভাই দেশাইৰ পৰিচালনা আৰু সৰোজ ফিল্ম কোম্পানীয়ে প্ৰযোজনা কৰা ছি গডেছ (১৯৩১) ছবিৰ মূল চৰিত্ৰত অভিনয় কৰি পদ্মাই নিজৰ কেৰিয়াৰত এশৰো অধিক ছবিত অভিনয় কৰে 

১৯১৭ চনত তেওঁ ব্ৰিটিছ ভাৰতৰ বংগত জন্মগ্ৰহণ কৰিছিল তেওঁৰ পূৰ্বপুৰুষৰ ঘৰ আছিল মাদাৰীপুৰ জন্মৰ নাম আছিল নিলিমা

তেওঁ কেইবাখনো ছবিতো গীত গাইছে- সতী মহানন্দ (১৯৩৩), মহাৰাণী (১৯৩৪), বেহেন কা প্ৰেম (১৯৩৫), সংদিল সমাজ (১৯৩৬), কিষাণ কন্যা (১৯৩৭) আৰু জামানা (১৯৩৮) ইয়াৰ ভিতৰত উল্লেখযোগ্য বলীউড কেৰিয়াৰৰ সমান্তৰালভাৱে পদ্মাই বাংলা আৰু কানাড়া ভাষাৰ চলচ্চিত্ৰতো কাম কৰিছিল

তথ্য সংগ্ৰহ

বাহ্যিক সংযোগ
  
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
পদ্মা নদীৰ মাঝি  () মানিক বন্দোপাধ্যায়ৰ একে নামৰ উপন্যাসৰ আধাৰত নিৰ্মিত আৰু গৌতম ঘোষ পৰিচালিত  ভাৰত-বাংলাদেশৰ যৌথ প্ৰযোজনাৰ এখন পূৰ্ণদৈৰ্ঘ্য নাট্যধৰ্মী ছবি, যত পদ্মা নদীৰ মাছমৰীয়াসকলৰ জীৱনক চিত্ৰিত কৰা হৈছে ছবিখনৰ দৃশ্যগ্ৰহণ সম্পূৰ্ণৰূপে বাংলাদেশত কৰা হৈছিল

অভিনয় শিল্পী

 ৰাইছুল ইছলাম আছাদ (কুবেৰ)
 চম্পা (মালা)
 উৎপল দত্ত (হোছেন)
 ৰূপা গাংগুলী (কপিলা)
ৰবি ঘোষ (আমিনুদ্দিন)
আছানুল হক মিনু 
 মমতা শংকৰ
আনিছুৰ ৰহমান আনিছ
সুনীল মুখোপাধ্যায়
বিমল দেৱ
আজিজুল হাকিম
মুক্তি আনোৱাৰ
ৰছুল ইছলাম
তন্দ্ৰা ইছলাম

বঁটা আৰু সন্মান
৪০তম ৰাষ্ট্ৰীয় চলচ্চিত্ৰ বঁটা (১৯৯২)
দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক
 শ্ৰেষ্ঠ পৰিচালক- গৌতম ঘোষ
 ১৮তম ৰাষ্ট্ৰীয় চলচ্চিত্ৰ বঁটা (বাংলাদেশ)
শ্ৰেষ্ঠ চলচ্চিত্ৰ 
শ্ৰেষ্ঠ অভিনেতা- ৰাইছুল ইছলাম আছাদ
শ্ৰেষ্ঠ অভিনেত্ৰী  চম্পা
শ্ৰেষ্ঠ কলা নিৰ্দেশক  মহিউদ্দিন ফাৰুক
শ্ৰেষ্ঠ মেকআপমেন- মহম্মদ আলাউদ্দিন
তথ্যউৎস

 বাহ্যিক সংযোগ 
 
     .
 

শ্ৰেণী:১৯৯৩ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:বাংলাদেশৰ চলচ্চিত্ৰ
শ্ৰেণী:বাংলা ভাষাৰ ভাৰতীয় চলচ্চিত্ৰ
 শ্ৰেণী:দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
পদ্মা সচদেৱ (; ১৭ এপ্ৰিল ১৯৪০  ৪ আগষ্ট ২০২১) এগৰাকী ভাৰতীয় কবি আৰু ঔপন্যাসিক আছিল তেওঁ ডোগ্ৰী ভাষাৰ প্ৰথম আধুনিক মহিলা কবি, . 522 তেওঁ হিন্দীতো লিখিছিল তেওঁৰ প্ৰকাশিত কেইবাটাও কবিতা সংকলনৰ ভিতৰত মেৰী কবিতা মেৰে গীত সংকলনটোৱে ১৯৭১ চনত সাহিত্য অকাডেমি বঁটা লাভ কৰিছিল তেওঁ ২০০১ চনত ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰী আৰু মধ্য প্ৰদেশ চৰকাৰে কবিতাৰ বাবে প্ৰদান কৰা ২০০৭-০৮ বৰ্ষৰ কবীৰ সন্মান, ২০১৫ বৰ্ষৰ সৰস্বতী সন্মান আৰু ২০১৯ চনত সাহিত্য অকাডেমি ফেলোশ্বিপ লাভ কৰিছিল

ব্যক্তিগত জীৱন আৰু মৃত্যু
১৯৪০ চনৰ ১৭ এপ্ৰিলত জম্মুৰ পূড়মণ্ডলৰ এটা ব্ৰাহ্মণ পৰিয়ালত সচদেৱৰ জন্ম হৈছিল ১৯৪৭ চনত ভাৰত বিভাজনৰ সময়ত নিহত হোৱা এগৰাকী সংস্কৃত পণ্ডিত, অধ্যাপক জয় দেৱ বাদুৰ তিনিটা সন্তানৰ ভিতৰত তেওঁ জ্যেষ্ঠ আছিল তেওঁ প্ৰথমে বেদপাল দীপক বিয়া কৰাইছিল আৰু পিছত ১৯৬৬ চনত সংগীতযুটি সিং বন্ধুৰ গায়ক সুৰিন্দৰ সিঙক বিয়া কৰায় তেওঁ স্বামী সুৰিন্দৰ সিঙৰ সৈতে প্ৰথমে নতুন দিল্লীত বাস কৰিছিল, কিন্তু পিছত মুম্বাইলৈ স্থানান্তৰিত হয়, . 182 ২০২১ চনৰ ৪ আগষ্টত, মুম্বাইত পদ্মা সচদেৱৰ মৃত্যু হয় তেওঁলোকৰ কন্যাৰ নাম আছিল মিতা সচদেৱ

কৰ্মজীৱন
সচদেৱে ১৯৬১ চনৰপৰা জম্মুৰ অল ইণ্ডিয়া ৰেডিঅত ঘোষক হিচাপে কাম কৰিছিল ইয়াত তেওঁ তেওঁৰ জীৱনসংগী হিন্দুস্তানী কণ্ঠশিল্পী সুৰিন্দৰ সিঙক প্ৰথমবাৰৰ বাবে লগ পাইছিল পৰৱৰ্তী বছৰবোৰত তেওঁ মুম্বাইৰ অল ইণ্ডিয়া ৰেডিঅৰ সৈতেও কাম কৰিছিল

সচদেৱে ১৯৬৯ চনত, তেওঁৰ সংকলন মেৰী কবিতা মেৰে গীতৰ বাবে সাহিত্য অকাডেমি বঁটা লাভ কৰিছিল এই সংকলনটোৰ প্ৰস্তাৱনাত হিন্দী কবি ৰামধাৰী সিং দিনকাৰে উল্লেখ কৰিছে যে, 

পদ্মাৰ আত্মজীৱনী বুন্দ বাৱাদীক কালজয়ী বুলি গণ্য কৰা হয় তেওঁৰ ইন বিন (উইডাউট ডেম) নামৰ কিতাপখনত ভাৰতীয় পৰিয়ালত ঘৰুৱা সহায়কসকলৰ প্ৰশংসাশূণ্য ভূমিকাক চিত্ৰিত কৰা হৈছে

১৯৭৩ চনত পদ্মাই বেদ ৰহিৰ প্ৰেম পৰবত নামৰ হিন্দী চলচ্চিত্ৰখনৰ বাবে মেৰা ছোটা চা ঘৰ বাৰ গীতটো লিখিছিল; চিনেমাখনৰ সংগীত কৰিছিল জয়দেৱে তাৰ পিছত, ১৯৭৮ চনৰ হিন্দী চলচ্চিত্ৰ আঁখে দেখিৰ বাবে তেওঁ দুটা গীত লিখিছিল, যত জে.পি. কৌশিকৰ সংগীত আছিল আৰু ইয়াৰে মহম্মদ ৰফী আৰু সুলক্ষনা পণ্ডিতে দ্বৈত কণ্ঠত গোৱা সোনা ৰে, তুঝে কেইচে মিলো গীতটি জনপ্ৰিয় হৈছিল তেওঁ ১৯৭৯ চনৰ হিন্দী চলচ্চিত্ৰ সাহসৰ বাবে যোগেশৰ সৈতে গীত লিখিছিল, যত আমিন সংগীতে সংগীত কৰিছিল

স্বীকৃতি
 দিনু ভাই পন্ত জীৱনজোৰা সাধনা বঁটা, (২০১৭, দিনু ভাই পন্ত স্মৃতি ৰক্ষা সমিতি, জম্মু আৰু কাশ্মীৰ)
   , (২০১৫, ভাৰতীয় ভাষা পৰিষদ, পশ্চিমবংগ)
 সৰস্বতী সন্মান , (২০১৫, ডোগ্ৰী ভাষাত লিখা আত্মজীৱনী চিট্ট-চেটেৰ বাবে)
 পদ্মশ্ৰী বঁটা, (২০০১)
 সাহিত্য অকাডেমি বঁটা (১৯৭১)
 কবীৰ সন্মান, (২০০৭-০৮, কবিতাৰ বাবে)

গ্ৰন্থপঞ্জী
 নৌহচিন; (কিতাপঘৰ, ১৯৯৫)
 ম্যে কহতি হ্যুঁ আঁখে দেখি (ভ্ৰমণ কাহিনী, ভাৰতীয় জ্ঞানপীঠ, ১৯৯৫)
 ভতকৌ নেহী ধনঞ্জয় (ভাৰতীয় জ্ঞানপীঠ, ১৯৯৯, আইএছবিএন ৮১২৬৩০১৩০৯)
 আমৰাই (ৰাজকমল প্ৰকাশন, ২০০০, আইএছবিএন ৮১৭১৭৮৭৬৪৯)
 জম্মু জ কভী চাহাৰা থা (উপন্যাস, ভাৰতীয় জ্ঞানপীঠ, ২০০৩, আইএছবিএন ৮১২৬৩০৮৮৬৯)
 ফিৰ ক্যা হুঁৱা, (জ্ঞানেসৱাৰা আৰু পাৰ্থ সেনগুপ্তাৰ সৈতে, নেচনেল বুক ট্ৰাষ্ট, ২০০৭, আইএছবিএন ৮১২৩৭৫০৪২০)

অনুবাদ
      (এন্থলজি, প্ৰভাত প্ৰকাশন, ২০০৯, আইএছবিএন ৮১৮৮৩২২৪১৫)
 আ ড্ৰপ ইন দ্য অচন: এন অটবায়গ্ৰাফী (অনুবাদ: উমা বাসুদেৱ, জ্যোৎস্না সিং; নেচনেল বুক ট্ৰাষ্ট, ২০১১, আইএছবিএন ৮১২৩৭৬১৭৭৫)

তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:কবি
শ্ৰেণী:সাহিত্য অকাডেমি বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:সৰস্বতী সন্মান বিজয়ী
পদ্মা সুব্ৰামনিয়াম (; জন্ম: ৪ ফ্ৰেব্ৰুৱাৰী ১৯৪৩, মাদ্ৰাচত) হ'ল এগৰাকী ভাৰতীয় শাস্ত্ৰীয় ভাৰতনাট্যম নৃত্য পটিয়সী একেসময়তে তেওঁ এগৰাকী গৱেষক, কৰিঅ'গ্ৰাফাৰ, সংগীত ব্যৱস্থাপক, সংগীতকাৰ, শিক্ষক, ইণ্ডোলজিষ্ট আৰু লেখক ভাৰতৰ লগতে বিদেশতো তেওঁ জনপ্ৰিয় জাপান, অষ্ট্ৰেলিয়া, ৰাছিয়াৰ দৰে দেশে তেওঁৰ সন্মানাৰ্থে বহুবোৰ চিনেমা আৰু তথ্যচিত্ৰ নিৰ্মাণ কৰিছে ভাৰত নৃত্যম নৃত্যকলা উদ্ভাৱক আৰু সংস্থাপক ৰূপে তেওঁ সুপৰিচিত কাঁচিৰ পৰমাচাৰ্যৰ তেওঁ পৰম ভক্ত.123 

 জীৱনী 
ভাৰতীয় চলচ্চিত্ৰ পৰিচালক কৃষ্ণস্বামী সুব্ৰামনিয়াম আৰু মিনাক্ষী সুব্ৰামনিয়ামৰ ঘৰত, মাদ্ৰাচত ১৯৪৩ চনৰ ৪ ফেব্ৰুৱাৰী তাৰিখে পদ্মা সুব্ৰামনিয়ামৰ জন্ম হয় পদ্মাৰ দেউতাক কে সুব্ৰামনিয়াম এগৰাকী মুক্তি যুঁজাৰু, বিখ্যাত ভাৰতীয় ছবি নিৰ্মাতা আৰু সাংস্কৃতিক ক্ষেত্ৰৰ পিতৃস্বৰূপ আছিল; একেদৰে মাক মিনাক্ষী তামিল আৰু সংস্কৃত ভাষাৰ গীতিকাৰ, সংগীত ব্যৱস্থাপক আৰু নিপুণ বাদক আছিল যি বীণা, হাৰমনিয়াম আৰু বেহেলা বজাইছিল পদ্মাই বজহুবুৰ বি পিল্লাইৰপৰা ভাৰতনাট্যম আৰু বি ভি লক্ষ্মণ আৰু সলিল চৌধুৰীৰপৰা সংগীত শিকিছিল তেওঁ নবৌয়েক শ্যামলা বালাকৃষ্ণনৰ সৈতে তামিলনাডুৰ লোক সংগীত, দেবা তমীজ ইচাই আদি সংগীত এলবামত গীত গাইছে পদ্মাই ১৪ বছৰ বয়সতে দেউতাকৰ নাচৰ স্কুলত নাচ শিকাবলৈ আৰম্ভ কৰিছিল তেওঁ অনুভৱ কৰিছিল যে ইতিহাস, সিদ্ধান্ত আৰু নাচৰ মাজত এক ব্যৱধান আছে আৰু ইয়াৰপৰাই তেওঁৰ নিজা গৱেষণা আৰম্ভ কৰে ১৯৫৬চনত তেওঁ ৰংগপ্ৰৱেশ কৰে

২০০৯চনৰপৰা ২০১১চনলৈ তেওঁ মনফৰ্ট ৰুক্মিণী দেৱী, মহাৰাজ অগৰসেন আৰু অন্য বহু বিদ্যালয়ত পঢ়াইছিল আৰু ছাত্ৰ-ছাত্ৰীৰ মাজত জ্ঞান বিলাইছিল পদ্মাই সংগীতত স্নাতক আৰু এথন'মিউজিকল'জিত স্নাতকোত্তৰ ডিগ্ৰী লোৱাৰ লগতে প্ৰসিদ্ধ পুৰাতত্ত্ববিদ আৰু পদ্মভূষণ প্ৰাপক কুথুৰ ৰামকৃষ্ণন শ্ৰীনিৱাসৰ নিৰ্দেশনাত নৃত্যত পি এইচ ডি কৰে তেওঁৰ গৱেষণা ভাৰতানাট্যম আন্দোলনৰ একাশীটা কাৰণৰ ওপৰত আধাৰিত আছিল তেওঁ বহুবোৰ প্ৰবন্ধ, গৱেষণা পত্ৰ আৰু কিতাপ লিখিছে ইয়াৰ উপৰিও শিক্ষা আৰু সংস্কৃতিৰ বাবে ইণ্ডো-উপ-আয়োগত তেওঁ বেচৰকাৰী সদস্য ৰূপে কাম কৰিছে তেওঁ সতাৰাত থকা নটৰাজ মন্দিৰৰ বাবে ক'লা গ্ৰেণাইট শিলেৰে ১০৮টি ভগৱান নটৰাজৰ মূৰ্তি আৰু দেৱী পাৰ্বতীৰ মূৰ্তি ডিজাইন কৰিছে ভাৰত আৰু অন্যান্য ৰাষ্ট্ৰৰ সাংস্কৃতিক সমন্বয়ৰ ওপৰত দক্ষিণ-পূৱ এছিয়াৰ বহুবোৰ বিশ্ববিদ্যালয়ত পদ্মা সুব্ৰামনিয়ামে বক্তৃতা প্ৰদান কৰিছে

আই এফ এফ আইত সন্মান জনোৱা মুহূৰ্তত পদ্মা সুব্ৰামনিয়াম 

 বঁটা 
১৯৮১চনত পদ্মাই ভাৰতৰ সৰ্বোচ্চ অসামৰিক সম্মান পদ্মশ্ৰী আৰু ২০০৩চনত পদ্মভূষণ লাভ কৰে শিল্পী জীৱনৰ গোটেই সময়ছোৱাত পদ্মাই শতকৈও অধিক বঁটা আৰু সম্মান লাভ কৰে তাৰে উল্লেখযোগ্য কিছু সম্মান হ'ল:
পদ্মবিভূষণ, ২০২৪
 সংগীত নাটক একাডেমী বঁটা (১৯৮৩)
 পদ্মভূষণ (২০০৩)
 পদ্মশ্ৰী (১৯৮১)
 তামিলনাডু চৰকাৰৰ কলাইমামনি বঁটা
 মধ্য প্ৰদেশ চৰকাৰৰ কালিদাস সম্মান
 কেৰালা চৰকাৰৰ নিশাগন্ধী বঁটা (২০১৫)
 চেন্নাইৰ নাৰদ গন সভাৰ নডা ব্ৰহ্মম বঁটা
 কাঞ্চিপুৰমৰ জগতগুৰু শংকৰাচাৰ্যৰপৰা ভাৰত শাস্ত্ৰ ৰক্ষামণি
 ছোভিয়েট ইউনিয়নৰ নেহৰু বঁটা (১৯৮৩)
 এছিয়াৰ উন্নতি আৰু সম্প্ৰীতিৰ ক্ষেত্ৰত তেওঁ আগবঢ়োৱা অৱদানৰ বাবে জাপানৰ ফুকুওকা এছিয়ান সংস্কৃতি বঁটা

 তথ্য সংগ্ৰহ 

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মবিভূষণ বঁটা বিজয়ী
পদ্মা-পুৰাণ মনসা বা পদ্মাদেৱীৰ মাহাত্ম্য আৰু গৌৰৱ প্ৰকাশক এখন প্ৰাচীন গ্ৰন্থ গ্ৰন্থখনৰ লেখক সুকবি নাৰায়ণদেৱ এই গ্ৰন্থখন এখন গীতি সাহিত্য ই পঞ্চালী-গীতৰ শৈলীত ৰচিত

বিষয়বস্তু
পূজাৰ সৈতে জড়িত প্ৰাৰ্থনামূলক বা বৰ্ণনামূলক গীত-পদ;
চন্দ্ৰধৰৰ কাহিনী;
বেউলা-লখিন্দৰৰ কাহিনী;
দেওৰপদ বা দেওধনী নচোওৱা গীত আৰু
সামৰণি গীত

ব্যৱহৃত ৰাগ-ৰাগিনী
গ্ৰন্থখনৰ গীত সমূহ কৰুণ ৰসৰ বিভিন্ন ৰাগ-ৰাগিনী সমূহ হৈছে- শ্ৰী, ঝুলনা, মল্লাৰ, ভৈৰৱী, মালগৰা, পটমঞ্জৰী, ধনশ্ৰী, ভাটিয়ালি, নাট, শ্ৰীবসন্ত, কৈবলু, তুড়বসন্ত, কৰুণা ভাটিয়ালি, কামন্দৰ, কেদাৰ, পাহাৰী, কৰুণা, কমোদ, অহিৰ, বৰাৰি, ৰামগিৰি, পাসজ, চই(চয়) এই সমূহৰ প্ৰায়বিলাকেই সুকনানি বা সুকনান্নি আৰু ব্যাস ওজাপালিৰ পৰম্পৰাগতভাৱে চলি আহিছে পাঞ্চালী সংগীতৰ নিয়ম অনুসৰি গীত সমূহ দিহা বিশিষ্ট দিহাবোৰৰ বিষয়বস্তু বৈষ্ণৱ আৰু নৱবৈষ্ণৱ আদৰ্শৰ

চৰিত্ৰসমূহ
শিৱ( দেৱতা)
নাৰদ(শিৱৰ ভাগিনীয়েক ৰূপে কল্প সলাইছে)
চন্দ্ৰধৰ(ট্ৰেজিক নায়ক)
লখিন্দৰ(মানৱ চৰিত্ৰ)
মনসা-পদ্মা-বিষহৰী(শিৱপুত্ৰী,দেৱী)
বেউলা(মানৱ চৰিত্ৰ)
নেতা(পদ্মাৰ জ্যেষ্ঠ ভগ্নী)
সোনেকা বা সনেকা(চন্দ্ৰধৰ স্ত্ৰী চৰিত্ৰ)

সুকবি নাৰায়ণদেৱ
সুকবি নাৰায়ণদেৱৰ জন্মস্থান আৰু সময়ক লৈ বিভিন্ন জনে বিভিন্ন মত দিছে কোনো কোনো পণ্ডিতৰ মতে নাৰায়ণদেৱৰ জন্ম হৈছিল মগধত অৰ্থাৎ বিহাৰত শ্ৰীহট্ট (সিলেট) জিলাত নাৰায়ণদেৱৰ জন্ম হৈছিল বুলিও জনশ্ৰুতি প্ৰচলিত থকা দেখা যায় শ্ৰীহট্ট জিলা ভাৰত বিভাজনৰ পূৰ্বলৈকে অসমৰ চাৰিসীমাৰ ভিতৰতে আছিল দীনেশ্বৰ শৰ্মাৰ মতে নাৰায়ণদেৱ আছিল ধৰ্ম নাৰায়ণৰ সভাকবি বঙলা পণ্ডিত সুকুমাৰ সেনৰ মতে নাৰায়ণদেৱ যোড়শ শতিকাৰ লোক কোনো কোনো বঙালী পণ্ডিতৰ মতে খৃষ্টাব্দ দ্বাদশ-ত্ৰয়োদশ শতিকাত নাৰায়ণদেৱৰ উদ্ভৱ হৈছিল কোনো কোনো অসমীয়া কবিৰ মতে নাৰায়ণদেৱ খৃষ্টাব্দ দ্বাদশ শতিকাৰ লোক অৱশ্যে নাৰায়ণদেৱৰ উদ্ভৱ মনকৰ আৰু দুৰ্গাবৰ কায়স্থৰ পাছত গতিকে নাৰায়ণদেৱৰ উদ্ভৱ খৃষ্টাব্দ যোড়শ শতিকাৰ শেষভাগ বা খৃষ্টাব্দ সপ্তদশ শতিকাৰ আগভাগত হোৱা বুলি কোৱা হয় নাৰায়ণদেৱৰ গীত সমূহে বিহাৰত বিহাৰী ৰূপ, বংগদেশত বঙালী আৰু অসমত অসমীয়া ৰূপ লাভ কৰিছে নাৰায়ণদেৱৰ বৰ্তমানলৈ উদ্ধাৰ হোৱা গ্ৰন্থ কেৱল পদ্মা-পুৰাণ গ্ৰন্থখন সম্পূৰ্ণ ৰূপত ছপা হোৱা নাই 

তথ্যসূূত্ৰ

শ্ৰেণী:অসমীয়া গ্ৰন্থ
পদ্মাপ্ৰিয়া বা পদ্মাপ্ৰিয়া আই() মাধবদেৱৰ শিষ্য ভবানীপুৰীয়া গোপাল আতাৰ কন্যা আৰু সেই সময়ৰ এগৰাকী ধৰ্মানুৰাগী নাৰী৷ তেওঁৰ জন্ম আনুমানিক ১৫৭৪-৭৫ চন৷ জন্মস্থান বৰপেটা জিলাৰ ভবানীপুৰ সত্ৰত৷ মাকৰ নাম বৃন্দাৱতী৷ পদ্মাপ্ৰিয়াৰ দুজন ভাতৃৰ নাম ক্ৰমে দামোদৰ আৰু কমললোচন৷

গোপাল আতাই দুগৰাকী ভাৰ্যা বিবাহ কৰাইছিল৷ এগৰাকী বৃন্দাৱতী, বৰপেটাৰ হৰিৰাম কায়স্থ ওৰফে হাৰিয়া কায়স্থৰ কন্যা আৰু আনগৰাকী ভবানীপুৰৰ পৰ্হিয়া মাধৱ বা পৰ্হিয়া আতাৰ কন্যা সুভাগী৷ তেওঁলোক দুইগৰাকী পত্নীৰে তিনিটি সন্তান জন্ম হৈছিল৷ চৰিত পুথিত আছে,

এহিমতে সুখে যেৱে গোপাল আছন্ত তেৱে তান দুইজন সন্ততি ভৈলন্ত কমললোচন নাম বৰ ঠাকুৰৰ থৈলা দামোদৰ নাম কনিষ্ঠ জনৰ দুইহন্তৰ ৰূপে গুণে কেহো নোহে সমভৈল একজন আৰো দুহিতা উত্তম তান গুণে সমস্তৰে মন সন্তোষিলা অতি দয়াতৰে পদ্মাপ্ৰিয়া নাম থৈলা

পদ্মাপ্ৰিয়া ৰূপে-গুণে অতুলনীয়া আছিল৷ গোপালদেৱৰ নাতি হৰিবল্লভৰ চৰিত পুথিত পদ্মাপ্ৰিয়াৰ ৰূপৰ বৰ্ণনা আছে এনেদৰে,

পদ্মাপ্ৰিয়া নামে ভৈলা তাহাৰ নন্দিনীঅতি ৰূপৱতী গুণৱতী যশস্বিনী৷ 

তেওঁৰ কণ্ঠ বৰ সুললিত আছিল৷ সেইসময়ৰ প্ৰচলিত গীত-মাত বৰ সুললিত স্বৰে গাব পাৰিছিল৷ এবাৰ ভাত দিওঁতে পলম কৰাত পিতৃয়ে মাকৰ ওচৰত অভিমান কৰি ভাত নাখাওঁ বুলি শুই থকাত পদ্মাপ্ৰিয়াই সুললিত কণ্ঠে গীত গাই পিতৃৰ অভিমান ভাঙিছিল৷ চৰিত পুথিত আছে, 

এফাঁকি গীতকো গাইবে নতু পান্তেপৰম প্ৰসন্ন ভৈলা৷ বোলন্ত পিৰিয়া আৰু নামাতিবা আপুনি উঠি আসিলা৷ 

গোপাল আতাই পদ্মাপ্ৰিয়া বিবাহ উপযুক্ত হোৱাত তেওঁৰেই শিষ্য যদুমণিক বিয়াৰ প্ৰস্তাৱ দিছিল৷ কিন্তু গুৰুকন্যাক তেওঁ বিবাহ কৰাবলৈ অমান্তি হৈ মাতৃ জ্ঞান কৰা বুলি মত ব্যক্ত কৰাৰ পিছত পদ্মাপ্ৰিয়াই আগলৈ বিয়াত নবহাৰ সিদ্ধান্ত লয়৷ দুই এখন চৰিত পুথিত অৱশ্যে কোনো শাক্তধৰ্মী লোকৰ লগত বিয়া হৈ তেওঁৰ ধৰ্মমতত চলিব নোৱাৰি প্ৰথম বছৰতে পিতৃগৃহলৈ উভতি আহে বুলি কোৱা হৈছে৷ 

পদ্মাপ্ৰিয়াই পিতৃৰ আদৰ্শৰে নানা গীত-পদ ৰচনা কৰাৰ উপৰি গোপাল আতাৰ চৰিত পুথি ৰচনা কৰিছিল৷ এই চৰিতখনৰ পৰা গোপাল আতাৰ পূৰ্বপুৰুষৰ বিষয়ে সঠিকভাবে জানিব পাৰি৷ 

নামে ৰুদ্ৰেশ্বৰ, পুত্ৰ খন্তেশ্বৰ, তান পুত্ৰ গোপেশ্বৰ৷তাহান নন্দন, নামে বিৰোচন, তান সূত চৈতন্যবৰ৷ তানে গৃহজাত, নৰেশ্বৰ খ্যাত, তান পুত্ৰ কামেশ্বৰ৷ কামেশ্বৰ লাল, শ্ৰীমন্ত গোপাল, কৃষ্ণ অংশে অৱতাৰ৷

আই পদ্মাপ্ৰিয়াক শংকৰোত্তৰ যুগৰ মহিলা কবি বা প্ৰথম অসমীয়া মহিলা লেখিকা বুলি কোৱা হয়৷ 

পিতৃ গোপালদেৱৰ তত্ত্বাৱধানত পৰিয়ালৰ মাজত থাকি আহৰণ কৰা শিক্ষাই পদ্মপ্ৰিয়াৰ শিক্ষাৰ মূল ভেটি আছিল সম্পূৰ্ণ বৈষ্ণৱ আদৰ্শৰে ডাঙৰ-দীঘল হোৱা পদ্মপ্ৰিয়াই নম্ৰতা গুণৰ ফলত কালিন্দী আই আৰু মাধবদেৱৰ প্ৰশংসা লাভ কৰিছিল৷ এবাৰ পিতৃৰ সৈতে মাধবদেৱ গুৰুক দৰ্শন কৰিবলৈ ইচ্ছা প্ৰকাশ কৰাত পিতৃয়ে কৈছিল, নিম, যদিহে তালৈ গৈ গুৰুঠাই সৰা-মচা কৰা দাসীক সেৱা কৰি তেওঁৰ চৰণধূলি লব পাৰ তেতিয়াহে গুৰুক সাক্ষাৎ কৰাম৷ পদ্মাপ্ৰিয়াই তৎক্ষণাৎ মান্তি হৈ গৈ তাকেই কৰিছিল৷ এই কাৰ্য দেখি গুৰু মাধবদেৱে সজবুদ্ধিৰ কন্যা বুলি প্ৰশংসা কৰিছিল৷

তথ্য সংগ্ৰহ

বাহ্যিক সংযোগ
 অসমীয়া সাহিত্যত মহিলা লেখকৰ অৱদান

শ্ৰেণী:সংক্ষিপ্ত জীৱনী
শ্ৰেণী:অসমৰ নাৰী
শ্ৰেণী:নৱবৈষ্ণৱ ধৰ্ম
শ্ৰেণী:মহাপুৰুষীয়া ধৰ্মৰ অনুগামী
পদ্মাৱত (হিন্দী: ) সঞ্জয় লীলা ভণশালীৰ দ্বাৰা পৰিচালিত ২০১৮ চনত মুত্তি লাভ কৰা হিন্দী ভাষাৰ এখন ভাৰতীয় ঐতিহাসিক নাট্য ছবি মালিক মহম্মদ জায়চীৰ একে নামৰ মহাকাব্যৰ আধাৰত নিৰ্মিত এই ছবিখনৰ মুখ্য চৰিত্ৰ, সৌন্দৰ্য্যৰ বাবে পৰিচিত সিংহলীত জন্মগ্ৰহণ কৰা ৰাজপুত ৰাণী তথা মহাৰাৱল ৰতন সিংহৰ পত্নী পদ্মাৱতীৰ ভূমিকাত দীপিকা পাডুকনে অভিনয় কৰিছে ৰতন সিংহৰ চৰিত্ৰ ৰূপায়ণ কৰিছে ছাহিদ কাপুৰে আৰু পদ্মাৱতীৰ ৰূপৰ কথা শুনি তেওঁক পাবলৈ ৰজ্য আক্ৰমণ কৰা চুলতান আলাউদ্দিন খিলজীৰ চৰিত্ৰত ৰণবীৰ সিঙে অভিনয় কৰিছে ইয়াৰোপৰি অদিতি ৰাও হায়দৰী, জিম সৰভ, ৰাজা মুৰাদ আৰু অনুপ্ৰিয়া গোৱেংকাই সহযোগী চৰিত্ৰত অভিনয় কৰিছে

১৮০ কোটি (২৬.৩২ মিলিয়ন মাৰ্কিন ডলাৰ)১৯০ কোটি (২৭.৭৮ মিলিয়ন মাৰ্কিন ডলাৰ) বাজেটৰ সৈতে পদ্মাৱত এতিয়ালৈকে নিৰ্মিত আটাইতকৈ ব্যয়বহুল ভাৰতীয় ছবিসমূহৰ ভিতৰত অন্যতম প্ৰথমতে ২০১৭ চনৰ ১ ডিচেম্বৰত মুক্তি পাবলগীয়া ছবিখনে অসংখ্য বিতৰ্কৰ সন্মুখীন হৈছিল হিংসাত্মক প্ৰতিবাদৰ মাজতে ইয়াৰ মুক্তি অনিৰ্দিষ্টকাললৈ পলম হয় পিছলৈ চেণ্ট্ৰেল ব'ৰ্ড অৱ ফিল্ম চাৰ্টিফিকেশনে কিছু পৰিৱৰ্তনেৰে ছবিখনক অনুমোদন জনায় এই পৰিবৰ্তন সমূহৰ ভিতৰত একাধিক স্পষ্টীকৰণৰ সংযোজন আৰু মূল শিৰোনাম পদ্মৱতীৰ সলনি পদ্মাৱত আদি পৰিৱৰ্তন অন্তৰ্ভুক্ত কৰা হয় ছবিখন ২০১৮ চনৰ ২৫ জানুৱাৰীত ২ডি, থ্ৰীডি আৰু আইমেক্স ৩ডি ফৰ্মেটত মুক্তিৰ দিন পুনৰ নিৰ্ধাৰণ কৰা হয় পদ্মাৱত হৈছে আইমেক্স ৩ডিত মুক্তি পোৱা প্ৰথমখন ভাৰতীয় ছবি

মুক্তিৰ লগে লগে পদ্মাৱতে সমালোচকৰ পৰা মিশ্ৰিত-ধনাত্মক সমালোচনা লাভ কৰে, ভিজুৱেল, সাজ-পোছাকৰ ডিজাইন, চিনেমাট'গ্ৰাফী, চিত্ৰনাট্য, সংগীত আৰু অভিনয়ৰ বাবে প্ৰশংসা লাভ কৰে, কিন্তু ইয়াৰ গতি, চলচ্চিত্ৰৰ সময় আৰু পশ্চাদপসৰণশীল পিতৃতান্ত্ৰিক আচাৰ-ব্যৱহাৰৰ আনুগত্যৰ বাবে সমালোচনাৰ সন্মুখীন হয় খিলজীক কু-সংস্কাৰপূৰ্ণ দুষ্ট মুছলমান ৰজা আৰু ৰতন সিংহক সৎ হিন্দু ৰজা হিচাপে চিত্ৰিত কৰাটোও সমালোচকসকলে অপছন্দ কৰিছিল, যাৰ ফলত নিজ নিজ ধৰ্মীয় সম্প্ৰদায়ে প্ৰতিবাদ সাব্যস্ত কৰিছিল ভাৰতৰ কিছুমান ৰাজ্যত মুক্তি পোৱাত বাধা আৰোপ কৰা সত্ত্বেও ছবিখনে বক্স অফিচত ৫৭১.৯৮ কোটি (৬৫ মিলিয়ন মাৰ্কিন ডলাৰ)তকৈ অধিক উপাৰ্জন কৰি ব্যৱসায়িকভাৱে এক বৃহৎ সফলতা আৰু ২০১৮ চনৰ তৃতীয় সৰ্বাধিক উপাৰ্জন কৰা ভাৰতীয় ছবি হিচাপে পৰিগণিত হয়

৬৪ সংখ্যক ফিল্মফেয়াৰ বঁটাত পদ্মাৱতে শ্ৰেষ্ঠ চলচ্চিত্ৰ, শ্ৰেষ্ঠ পৰিচালক (দুয়োটা ভাঞ্চালীৰ বাবে), শ্ৰেষ্ঠ অভিনেত্ৰী আৰু শ্ৰেষ্ঠ অভিনেতা আদি ১৮টা বিভাগত মনোনয়ন লাভ কৰে আৰু শ্ৰেষ্ঠ অভিনেতা আৰু শ্ৰেষ্ঠ সংগীত পৰিচালককে ধৰি ৪টা বঁটা লাভ কৰে ইয়াৰ উপৰিও ছবিখনে শ্ৰেষ্ঠ সংগীত পৰিচালনাকে ধৰি ৩টা ৰাষ্ট্ৰীয় চলচ্চিত্ৰ বঁটাও লাভ কৰে

 তথ্য সংগ্ৰহ 

 বাহ্যিক সংযোগ 

 
    
 
 

শ্ৰেণী:২০১৮ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
ৰাণী পদ্মাৱতী মহান মৌৰ্য সম্ৰাট অশোকৰ তৃতীয় পত্নী আছিল সম্ৰাট অশোকৰ উত্তৰাধিকাৰী হিচাপে বিবেচিত কুণালৰ মাতৃ আছিল তাই কুণাল আছিল সম্ৰাট অশোকৰ স্বাভাৱিক উত্তৰাধিকাৰী, কিন্তু তেওঁৰ সৎমাতা তিষ্যৰক্ষিতাই তেওঁৰ সৰু বয়সতে চকু নষ্ট কৰিছিল কুণাল সৰু থাকোঁতেই মাতৃ পদ্মাৱতীৰ মৃত্যু হৈছিল, আৰু অশোকৰ মুখ্য মহাৰাণী অশন্ধিমিত্ৰাই তেওঁক নিজৰ পুত্ৰ জলুকাৰ দৰে লালন-পালন কৰিছিল আন কিছু তথ্য মতে, পিছত কুনালক লালন-পালনৰ বাবে অশোকৰ আনগৰাকী পত্নী মহাৰাণী দেৱীৰ ওচৰলৈ পঠিওৱা হয় খ্ৰীষ্টপূৰ্ব ২৮০ চনত কুণালৰ জন্ম হৈছিল বুলি ধাৰণা কৰা হয় লগতে, পদ্মাৱতী আছিল সম্প্ৰতিৰ আইতা অৱশ্যে কুণাল অন্ধ হোৱা বাবে অশোকে তেওঁৰ নাতি সম্প্ৰতিক উত্তৰাধিকাৰী ঘোষণা কৰিছিল অশোকে হিন্দু ধৰ্ম পালন কৰাৰ বিপৰীতে পদ্মৱতীয়ে জৈন ধৰ্ম পালন কৰিছিল অশোকৰ তিনিজনী পত্নীৰ ভিতৰত তাই আছিল মহাৰাণী পদ্মাৱতীৰ মৃত্যুৰ পিছত ৰাণী দেৱী মহাৰাণী হয়

অধিক পঢ়ক
 
 

তথ্যসূত্ৰ

শ্ৰেণী:প্ৰাচীন ভাৰতৰ নাৰী
শ্ৰেণী:ভাৰতীয় নাৰী
শ্ৰেণী:সম্ৰাট অশোকৰ পত্নী
পদ্মাৱতী () জৈন ধৰ্মৰ ২৩তম তীৰ্থংকৰ পাৰ্শ্বনাথৰ ৰক্ষয়িত্ৰী দেৱী বা 'শাসনৰ দেৱী'  তেওঁৰ 'শাসন দেৱ' হৈছে কাষত অৱস্থিত পাৰ্শ্বযক্ষ তেওঁ পাৰ্শ্বনাথৰ যক্ষী  পদ্মাৱতী এপাহ পদুম ফুলত বহে আৰু তেওঁৰ মূৰৰ ওপৰত সাপৰ ফনা থাকে প্ৰায়ে তেওঁৰ মূৰ্তিৰ মুকুটত পাৰ্শ্বনাথৰ সৰু ছবি অংকিত থাকে 

জৈন জীৱনী
তপস কামথে কাঠৰ লগত জীৱন্তে অগ্নিদগ্ধ কৰাৰ মানসেৰে এহাল নাগ নাগিনীক অগ্নি সংযোগ কৰিছিল ২৩তম জৈন তীৰ্থংকৰ পাৰ্শ্বনাথে সিহঁতক উদ্ধাৰ কৰে আৰু পৰৱৰ্তী সময়ত তেওঁলোকৰ মৃত্যুৰ পিছত ইন্দ্ৰ (বিশেষকৈ ধৰণেন্দ্ৰ) আৰু পদ্মাৱতী (শাসন দেৱীৰ পৰা পৃথক) হিচাপে পুনৰজন্ম গ্ৰহণ কৰিছিল  জৈন পৰম্পৰা অনুসৰি পদ্মাৱতী আৰু তেওঁৰ স্বামী ধৰণেন্দ্ৰে মেঘমালীয়ে উৎপীড়ন কৰা সময়ত ভগৱান পাৰ্শ্বনাথক সুৰক্ষিত কৰিছিল 
অৱশ্যে শ্বেতাম্বৰ সকলৰ বিশ্বাসৰ মতে পদ্মাৱতী ধৰণেন্দ্ৰৰ মুখ্য পত্নীসকলৰ ভিতৰত এগৰাকী নাছিল পদ্মাৱতীয়ে উদ্ধাৰ কৰাৰ পিছত পাৰ্শ্বনাথ পৰৱৰ্তী সময়ত তেওঁ এগৰাকী শক্তিশালী তান্ত্ৰিক দেৱী যক্ষীলৈ ৰূপান্তৰিত হৈছিল আৰু সামৰ্থৰ ক্ষেত্ৰত আন সৰ্প দেৱী বৈৰোত্যক অতিক্ৰম কৰিছিল 

বৰ্ণনা
পদ্মাৱতী দেৱীৰ মূৰৰ ওপৰত সাপৰ ফনা থাকে 
আৰু তেওঁ এপাহ পদুম ফুলত বহে প্ৰায়ে ভগৱান পাৰ্শ্বনাথৰ এটা সৰু প্ৰতিচ্ছবি তাইৰ মুকুটত দেখুৱা হয় তেওঁ চতুৰ্ভূজা তেওঁৰ চাৰিখন হাতত এফালে ক্ৰমে পাশ আৰু জপমালা আৰু আনফালে অংকুশ, পদুম ফুল আৰু এটা ফল থাকে  
পদ্মাৱতী অম্বিকা আৰু ধৰণেন্দ্ৰৰ যক্ষ-যক্ষী যোৰা ভাস্কৰ্য গোমুখা-চক্ৰেশ্বৰী আৰু সৰ্বহনভুতি-অম্বিকাৰ সৈতে আটাইতকৈ বেছি দেখা যায় 

উপাসনা
চিথাৰাল জৈন স্মৃতিক্ষেত্ৰত নৱম শতিকাৰ পদ্মাৱতী ভাস্কৰ্য
দেৱী পদ্মাৱতী, অম্বিকা আৰু চক্ৰেশ্বৰীৰ সৈতে সন্মানীয় দেৱী হিচাপে প্ৰতিষ্ঠিত আৰু তেওঁলোকক জৈন তীৰ্থংকৰৰ সৈতে উপাসনা কৰা হয়  অম্বিকা আৰু পদ্মাৱতী তান্ত্ৰিক ৰীতি-নীতিৰ সৈতে জড়িত পদ্মাৱতী আৰু ধাৰণেন্দ্ৰ দুয়োকে বিশেষভাৱে শক্তিশালী মধ্যৱৰ্তী দেৱতা হিচাপে সন্মান কৰা হয়  তেওঁলৈ উৎসৰ্গিত তান্ত্ৰিক ৰীতিবোৰত যন্ত্ৰ-বিধি, পীঠ-স্থাপনা আৰু মন্ত্ৰ-পূজা জড়িত  প্ৰতি সপ্তাহৰ শুক্ৰবাৰে দেৱীৰ উপাসনা কৰিবলৈ বিশেষভাৱে জনপ্ৰিয় দিন 
 মুখ্য মন্দিৰসমূহ 
 পদ্মাক্ষী গট্টা
 পদ্মাৱতী মন্দিৰ, হুমছা, সপ্তম শতিকাৰ মন্দিৰ

সাহিত্যত উল্লেখ
দ্বাদশ শতিকাৰ মল্লীসেনায়ে লিখা 'ভৈৰৱ-পদ্মাৱতী-কল্প' হৈছে পদ্মাৱতীৰ উপাসনাৰ বাবে তান্ত্ৰিক পাঠ পাঠত পদ্মাৱতীৰ সৈতে সংযোজিত ৰীতি-কৰ্ম, যেনে স্তম্ভ, বশ্য, আকৰ্ষণ, নিমিত্ত-জ্ঞান, গৰুড় তন্ত্ৰ আদিৰ বিষয়ে আলোচনা কৰা হৈছে  দ্বাদশ শতিকাৰ শ্ৰী চন্দ্ৰ চুৰিৰ দ্বাৰা ৰচনা কৰা শ্বেতাম্বৰ পাঠ 'অদ্ভুত-পদ্মাৱতী-কল্প'ত দেৱী পদ্মাৱতীলৈ উছৰ্গিত  শ্বেতম্বৰ পণ্ডিত পাৰ্শ্বদেৱ গণীৰ দ্বাৰা ৰচনা কৰা 'পদ্মাৱতী-অষ্টক' হৈছে বিভিন্ন তান্ত্ৰিক ৰীতিৰ ভাষ্য 
জীনপ্ৰভা সুৰীৰ দ্বাৰা ৰচনা কৰা 'পদ্মাৱতী-কেটুসাদিকা' আৰু 'পদ্মাৱতী-পূজনম', পদ্মাৱতী-স্তোত্ৰ, 'পদ্মাৱতী-সহস্ৰ-নাম-স্তোত্ৰ', 'ৰক্ত-পদ্মাৱতী-কল্প' আদি পদ্মাৱতীলৈ উৎসৰ্গিত তান্ত্ৰিক পাঠ 

চিত্ৰ বিথিকা

তথ্য উৎস

গ্ৰন্থৰাজি
 
  
 

  
  
  
 
  
  
 

শ্ৰেণী:জৈন ধৰ্ম
শ্ৰেণী:       
পদ্মাৱতী মন্দিৰ, তিৰুচানুৰ
পদ্মাৱতী (, ) বা আলামেলুমাংগা  :      ,  . এগৰাকী হিন্দু দেৱী আৰু ভগৱান বিষ্ণুৰ ৰূপ ভেংকটেশ্বৰৰ সংগী৷ তেওঁক স্থানীয় এজন ৰজাৰ জীয়ৰী আৰু দেৱী লক্ষ্মী আৰু ভূমিৰ অৱতাৰ বুলি কোৱা হয়৷ সংস্কৃতত পদ্মাৱতীৰ অৰ্থ পদুম ফুলৰ পৰা ওলোৱা৷

পদ্মাৱতীৰ সকলোতকৈ প্ৰখ্যাত মন্দিৰ তিৰুপতি নগৰৰ উপকণ্ঠ তিৰুচানুৰত অৱস্থিত পদ্মাৱতী আম্মাৱৰী মন্দিৰ৷ পৰম্পৰা অনুসৰি বিষ্ণুৰ তিৰুমালা ভেংকটেশ্বৰ মন্দিৰলৈ  যোৱা প্ৰতিগৰাকী ভক্তই পদ্মাৱতী মন্দিৰ দৰ্শন কৰি যাবই লাগিব৷

 নামৰ উৎপত্তি 
পদ্মৱতী নামটো সংস্কৃত ভাষাৰ পৰা আহিছে যাৰ অৰ্থ পদুম ফুলৰ পৰা উদ্ভুত৷ তেওঁক তেলুগুত আলামেলুমাংগা আৰু তামিলত আলাৰমেলমাংগাই বোলা হয়৷ ইয়াত আলাৰ মানে পদুম আৰু মেল মানে ওপৰত; মাংগাই শব্দৰ অৰ্থ নাৰী৷

 কিংবদন্তি 
প্ৰবাদ অনুসৰি ঋষি ভৃগুৱে পৰম ঈশ্বৰৰ সন্ধানত ত্ৰিভুৱন ঘূৰোঁতে ব্ৰহ্মা আৰু শিৱৰ উদাসীনতাত ক্ষুণ্ণ হয়৷ শেষত তেওঁ বৈকুণ্ঠ গৈ বিষ্ণুৰ ওচৰ পায়৷ বিষ্ণুৱে হাঁহিমুখেৰে ধ্যান কৰি আছিল আৰু তেওঁৰ পত্নী লক্ষ্মীয়ে আলপৈচান ধৰি আছিল৷ খঙত থকা ভৃগুৱে বিষ্ণুৰ বুকুতে গোৰ সোধায় আৰু এই কাৰ্যত লক্ষ্মীৰ খং উঠে৷ কিন্তু বিষ্ণুৱে শান্তভাবে ভৃগুৰ পৰা ক্ষমা বিচাৰে আৰু ভৃগুৰ ভৰি পিটিকি তেওঁৰ খং দমন কৰে৷ 

এই ঘটনাত লক্ষ্মী হতাশ হৈ বৈকুণ্ঠ ত্যাগ কৰে আৰু কোলহাপুৰত থাকিবলৈ লয় (কোলহাপুৰৰ শ্ৰী মহালক্ষ্মী অম্বাবাই মন্দিৰ)৷ তেতিয়া বিষ্ণুৱে ভেংকটেশ্বৰৰ ৰূপ ধাৰণ কৰি তিৰুমালা পাহাৰলৈ আহে আৰু লক্ষ্মীৰ ধ্যান আৰম্ভ কৰে৷ ইতিমধ্যে লক্ষ্মীয়ে আকাশ ৰজাৰ জীয়ৰী পদ্মাৱতী হিচাপে অৱতাৰ গ্ৰহণ কৰে৷ এবাৰ ভেংকটেশ্বৰে পদ্মাৱতীক মদমত্ত হাতী এটাৰ পৰা বচাই তেওঁৰ প্ৰেমত পৰে ভেংকটেশ্বৰে কুবেৰ দেৱতাৰ পৰা কিছু ধন বিচাৰে আৰু কলি যুগৰ শেষত সেয়া ঘূৰাই দিয়াৰ প্ৰতিশ্ৰুতি দিয়ে ভেংকেটেশ্বৰে তাৰ পাছত পদ্মাৱতীক বিয়া কৰাই নিজে তিৰুমালাত আৰু পদ্মাৱতীয়ে তিৰুচানুৰত বিগ্ৰহৰ ৰূপ লয় 

উল্লেখনীয় ভক্তিমালা
লক্ষ্মী আৰু তেওঁৰ ৰূপ ভূমিৰ অৱতাৰ হিচাপে পূজিত পদ্মাৱতী হিন্দু ধৰ্মৰ এগৰাকী অন্যতম দেৱী৷ ""  বিশ্বাস কৰা হয় যে বিষ্ণুৰ কৃপা পাবৰ বাবে পদ্মাৱতীৰ উপাসনা কৰাটো অপৰিহাৰ্য৷ বিষ্ণুৰ দৰে লক্ষ্মীও সৰ্বত্ৰ বিৰাজমান, অসীম আৰু মোক্ষ দিওঁতা৷ তামিল বৈষ্ণৱ ঋষি নম্মালৱাৰৰ থিৰুভয়মঝি গ্ৰন্থত কোৱা হৈছে-        ! অৰ্থাৎ দেৱী লক্ষ্মী আপোনাৰ (ভেংকটেশ্বৰৰ) হৃদয়ৰ পৰা নাযায়, সদায় আপোনাৰ (তেওঁৰ) লগতে থাকিব৷

কবি অন্নমাচাৰ্য পদ্মাৱতীৰ এজন দৃঢ় ভক্ত আছিল৷ তেওঁৰ অধিক সংখ্যক কীৰ্তনেই দেৱীৰ বিষয়ে লিখা৷ অন্নমাচাৰ্যৰ বহু বিখ্যাত আৰু জনপ্ৰিয় পদে দেৱীৰ অনুগ্ৰহ আৰু দয়াশীলতা বৰ্ণনা কৰিছে৷

 তথ্য সংগ্ৰহ 

 
শ্ৰেণী:লক্ষ্মী
শ্ৰেণী:হিন্দু দেৱী
এইটো এটা দ্ব্যৰ্থতা দূৰীকৰণ পৃষ্ঠা পদ্মাৱতী শব্দটোৱে নিম্নলিখিত প্ৰবন্ধবোৰ সূচাব পাৰে:

 ধৰ্ম আৰু সাহিত্য
 পদ্মাৱতী, দক্ষিণ ভাৰতত পূজ্য হিন্দু দেৱী
 লক্ষ্মী, হিন্দু ধৰ্মৰ সৌভাগ্যৰ দেৱী
 পদ্মাৱতী (জৈন ধৰ্ম), জৈন ধৰ্মৰ শাসনৰ দেৱী
 ৰাণী পদ্মিনী, তেৰ-চৈধ্য শতিকাৰ মেৱাৰৰ এগৰাকী কিংবদন্তি ৰাণী
 পদ্মাৱত, চুফী কবি মালিক মহম্মদ জায়চীয়ে ৰচনা কৰা এটা মহাকাব্যিক কবিতা

 ব্যক্তি
 পদ্মাৱতী দেৱী ফুকননী (১৮৫৩১৯২৭), অসমীয়া সাহিত্যৰ প্ৰথম লেখিকা
 এছ. আই. পদ্মাৱতী (১৯১৭২০২০), ভাৰতীয় চিকিৎসক তথা হৃদয় বিশেষজ্ঞ
 পদ্মাৱতী বন্দ্যোপাধ্যায় (১৯৪৪), ভাৰতীয় বায়ুসেনাৰ প্ৰাক্তন তিনি তাৰকাযুক্ত বিষয়া

 অন্যান্য
 পদ্মাৱত (চলচ্চিত্ৰ), ২০১৮ চনৰ হিন্দী চলচ্চিত্ৰ
পদ্মৱতী শলিগ্ৰাম গোখলে  ; ১৯১৮  ২০ জুলাই ২০১৪) এগৰাকী হিন্দুস্তানী সংগীত কণ্ঠশিল্পী, বাদ্যযন্ত্ৰবাদক আৰু সংগীত শিক্ষাবিদ

শালিগ্ৰামৰ জন্ম হৈছিল মহাৰাষ্ট্ৰৰ কলহাপুৰত বিভাজনৰ পূৰ্বে গোখলেই সমগ্ৰ হিন্দুস্তানত (ভাৰত আৰু পাকিস্তান) অনুষ্ঠান পৰিৱেশন কৰিছিল  তেওঁৰ গয়াকীত কিৰাণ ঘৰৰ দ্বাৰা প্ৰভাৱিত স্বৰলাগৱৰ সৈতে জয়পুৰ-অত্ৰৌলি ঘৰৰ পৰম্পৰাগত উপাদান আছিল পদ্মৱতী  শিক্ষক আছিল আৰু অসংখ্য শিষ্যক প্ৰশিক্ষণ দিছিল ইয়াৰে কিছুমান হ'ল কেদাৰ নাফাড়ে, শুভাদা পৰাডকাৰ, সুনীতা টিকাৰে, অনিতা সুন্দৰৰাজন, গীতা জাভডেকাৰ আদি তেওঁৰ শৈলীত আল্লাদিয়া খানৰ শৈলীৰ স্বতন্ত্ৰ গয়াকি আছে

আইটিচি এছআৰএ  ২০০৫ চনৰ নৱেম্বৰ মাহত তেওঁৰ গায়িকা জীৱনৰ প্লেটিনাম জয়ন্তী বৰ্ষত দশক দশকৰ পিছত কলকাতা দৰ্শকৰ বাবে পদ্মৱতী শালীগ্ৰাম পুনৰ উন্মোচন কৰিছিল ১৯৮৮ চনত ভাৰত চৰকাৰে "সংগীত নাটক একাডেমী বঁটা" ৰে বিভূষিত  কৰে তেখেতে ১৯৯৪৯৫ চনত কালিদাস বঁটা, অখিল ভাৰতীয় গন্ধৰ্ব মহাবিদ্যালয় মণ্ডলৰ পৰাও বঁটা লাভ কৰে পদ্মৱতী শালিগ্ৰাম গোখলেই মধ্যম ব্যৱহাৰ নকৰাকৈ শুদ্ধ সাৰঙত তিনতালত নিৰ্ধাৰিত দুটা ৰচনা উপস্থাপন কৰিছিল
আইটিচি এসআৰএ-এ ২০০৫ চনৰ নৱেম্বৰ মাহত, তেওঁৰ সংগীত জীৱনৰ হীৰক জয়ন্তী বৰ্ষত, পদ্মাৱতী শালিগ্ৰামক দীৰ্ঘ বছৰ পিছত কলকাতাৰ শ্রোতাসকলৰ আগত পুনৰ উন্মোচন কৰিছিল

গোখলেই থুমৰীৰ গ্ৰহণযোগ্যতা আৰু সন্মানত অৰিহণা যোগাইছিল ২০১৪ চনৰ ২০ জুলাইত মুম্বাইত ৯৬ বছৰ বয়সত তেওঁৰ মৃত্যু হয়

তথ্য সূত্ৰ
এয়াৰ মাৰ্শ্বাল পদ্মাৱতী বন্দ্যোপাধ্যায়, পিভিএছএম, এভিএছএম, ভিএছএম (জন্ম ৪ নৱেম্বৰ ১৯৪৪) ভাৰতীয় বায়ুসেনাৰ প্ৰাক্তন তিনি তাৰকাযুক্ত বিষয়া তেওঁ ভাৰতীয় বায়ুসেনাৰ তৃতীয় সৰ্বোচ্চ পদবী এয়াৰ মাৰ্শ্বাল পদত অধিষ্ঠিত হোৱা প্ৰথম মহিলা ইয়াৰ লগতে তিনিতাৰকাযুক্ত পদবীত অধিষ্ঠিত হোৱা দ্বিতীয় গৰাকী মহিলা
প্ৰাৰম্ভিক জীৱন
১৯৪৪ চনৰ ৪ নৱেম্বৰ তাৰিখে ব্ৰিটিছ ভাৰতৰ অন্তৰ্গত মাদ্ৰাজ প্ৰেচিডেন্সিৰ তিৰুপতিত (বৰ্তমান অন্ধ্ৰ প্ৰদেশ) পদ্মাৱতী বন্দ্যোপাধ্যায়ৰ জন্ম হৈছিল তেওঁৰ মাতৃ যক্ষ্মা ৰোগত আক্ৰান্ত আছিল শয্যাশায়ী মাতৃক তেওঁ ৪-৫ বছৰ বয়সৰ পৰায়ে চোৱা-চিতা কৰিবলগীয়া হৈছিল তেওঁলোক নতুন দিল্লীৰ গল মাৰ্কেটৰ কাষত থাকোঁতে ওচৰতে লেডী হাৰ্ডিং মেডিকেল কলেজৰ মেডিচিন বিভাগৰ অধ্যাপক ডাঃ এছ. আই. পদ্মাৱতী বাস কৰিছিল তেওঁৰ মাতৃৰ অসুস্থতা আৰু চাফদাৰজোং হস্পিটেলত লাভ কৰা অভিজ্ঞতা আৰু চুবুৰীয়াত একে নামৰ মহিলা চিকিৎসক বাস কৰাৰ পৰা তেওঁ ডাঙৰ হৈ চিকিৎসক হবলৈ অনুপ্ৰাণিত হৈছিল:..-----0784519
শিক্ষা
তেওঁ দিল্লী তামিল শিক্ষা সন্থাত কলা বিষয়ত অধ্যয়ন কৰিছিল তাৰপিছত তেওঁ দিল্লী বিশ্ববিদ্যালয়ত কলা শাখাৰ পৰা বিজ্ঞান শাখালৈ শাখা স্থানান্তৰ কৰে তেওঁ কিৰৰী মল কলেজত প্ৰিমেডিকেল অধ্যয়ন কৰিছিল আৰু তাৰপিছত ১৯৬৩ চনত আৰ্মড ফৰ্চ মেডিকেল কলেজত যোগদান কৰে
কৰ্মজীৱন
তেওঁ ১৯৬৮ চনত ভাৰতীয় বায়ুসেনাত যোগদান কৰি কৰ্ম জীৱনৰ পাতনি মেলে তেওঁ বায়ুসেনাৰ বিষয়া এছ. এন. বন্দ্যোপাধ্যায়ৰ লগত বিবাহপাশত আৱদ্ধ হৈছিল:..?48 ১৯৭১ চনৰ ভাৰত-পাকিস্তান যুদ্ধত তেওঁৰ ব্যৱহাৰৰ বাবে তেওঁ বিশিষ্ট সেৱা মেডেল লাভ কৰিছিল:.-.11528সতী
নাথ আৰু পদ্মা ৰাষ্ট্ৰপতি পদক একেলগে লাভ কৰা ভাৰতীয় বায়ুসেনাৰ প্ৰথম দম্পতী :..?-25220202522020

তেওঁ এৰ'স্পেছ মেডিকেল ছ'চাইটি অফ ইণ্ডিয়াৰ প্ৰথম মহিলা ফেল' ইয়াৰ লগতে তেওঁ উত্তৰ মেৰুত বৈজ্ঞানিক গৱেষণা চলোৱা প্ৰথম গৰাকী ভাৰতীয় মহিলাইয়াৰ
লগতে তেওঁ ১৯৭৮ চনত ৰক্ষা সেৱা কলেজ পাঠ্যক্ৰম সম্পূৰ্ণ কৰা প্ৰথম গৰাকী মহিলা:..83280----- তেওঁ বায়সেনাৰ সদৰত চিকিৎসা সেৱাৰ (বায়ু) ডাইৰেক্টৰ জেনেৰেল হিচাপে কৰ্মৰত আছিল:..---- ২০০২ চনত তেওঁ দুইতাৰকাযুক্ত এয়াৰ ভাইচ মাৰ্শ্বাল
পদবীলৈ পদোন্নতি লাভ কৰে তাৰপিছত তেওঁ ভাৰতীয় বায়ুসেনাৰ তৃতীয় সৰ্বোচ্চ পদবী এয়াৰ মাৰ্শ্বাল পদত অধিষ্ঠিত হয় এই দুয়ো পদ লাভ কৰা তেওঁ প্ৰথম গৰাকী মহিলা তেওঁ নিউয়ৰ্ক একাডেমী অফ চাইন্সৰ এভিয়েছন মেডিচিনৰ বিশেষজ্ঞ আছিল
বঁটা আৰু সন্মান
পদ্মাৱতী বন্দ্যোপাধ্যায়ে বহুতো সামৰিক আৰু অসামৰিক সন্মান লাভ কৰিছে তাৰে ভিতৰত উল্লেখযোগ্য সমূহ হ'ল:
 বিশিষ্ট সেৱা মেডেল, ১৯৭৩
 ইন্দিৰা প্ৰিয়দৰ্শনী বঁটা
 অতি বিশিষ্ট সেৱা মেডেল, ২০০২
 পৰম বিশিষ্ট সেৱা মেডেল, ২০০৬
 পদ্মশ্ৰী, ২০২০
সুদীৰ্ঘ ৩০ বছৰকাল সেৱা মেডেল
সুদীৰ্ঘ ২০ বছৰকাল সেৱা মেডেল
সুদীৰ্ঘ ৯ বছৰকাল সেৱা মেডেল
 পশ্চিমী ষ্টাৰ
 সংগ্ৰাম মেডেল
 অপাৰেচন বিজয় মেডেল
 হাই এলটিটিউড চাৰ্ভিছ মেডেল
 স্বাধীনতাৰ ৫০ বৰ্ষপূৰ্তি মেডেল
 স্বাধীনতাৰ ২৫ বৰ্ষপূৰ্তি মেডেল
তথ্য উৎস

শ্ৰেণী:ভাৰতৰ ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:সেনা বিষয়া
পদ্মিনী চেট্টুৰ (; জন্ম: ১৯৭০) এগৰাকী ভাৰতীয় সমকালীন নৃত্যশিল্পী আৰু চন্দ্ৰলেখাৰ দ্বাৰা প্ৰশিক্ষণপ্ৰাপ্ত কৰিঅগ্ৰাফাৰ তেওঁ ভাৰতৰ চেন্নাইত নিজাকৈ নৃত্য কোম্পানী "পদ্মিনী চেত্তুৰ ডাঞ্চ কোম্পানী" চলায়

১৯৭০ চনত জন্মগ্ৰহণ কৰা পদ্মিনী চেট্টুৰে সৰুৰে পৰা ভাৰতীয় শাস্ত্ৰীয় নৃত্য ভাৰত নাট্যমৰ প্ৰশিক্ষণ লবলৈ আৰম্ভ কৰিছিল ১৯৯১ চনত পিলানীৰ বিৰলা ইনষ্টিটিউট অফ টেকন'লজী এণ্ড চাইন্স, পিলানীৰ () পৰা স্নাতক ডিগ্ৰী লাভ কৰে
কৰ্মজীৱন
১৯৮৯ চনত পদ্মিনীয়ে তেওঁৰ প্ৰথম সমকালীন সম্পৰীক্ষা চলায়

১৯৯১ চনত চন্দ্ৰলেখাৰ দ্বাৰা পৰিচালিত নৃত্য কোম্পানীত যোগদান কৰে আৰু ২০০১ চনলৈকে কোম্পানীটোৰ সৈতে জড়িত থাকে, যত তেওঁ লীলাৱতী, প্ৰাণ, অংগিকা, শ্ৰী, ভিন্ন প্ৰবাহ, যন্ত্ৰ, মহাকাল আৰু শৰীৰৰ দৰে প্ৰযোজনাত অংশ লয় 

তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
পদ্মিনী দেবী  ( জন্ম: ২১ ছেপ্তেম্বৰ ১৯৪৩), যি গৰাকীক জন্মৰ সময়ত ছিৰমুৰৰ ৰাজকুমাৰী পদ্মিনী দেবী হিচাপে জনা গৈছিল, তেওঁ বৰ্তমান জয়পুৰৰ উপাধিসূচক ৰাজমাতা 

প্ৰাৰম্ভিক জীৱন
জাতিগতভাৱে ছিৰমুৰৰ ৰাজ পৰিয়ালত জন্মগ্ৰহণ কৰা তেওঁৰ পিতৃ বৰ্তমান হিমাচল প্ৰদেশত থকা ছিৰমুৰৰ মহাৰাজা ৰাজেন্দ্ৰ প্ৰকাশ ১৯৩৩১৯৬৪ চনলৈকে ছিৰমুৰৰ শাসক আছিল তেওঁৰ মাতৃ আছিল পালিতানাৰ মহাৰাজা ঠাকোৰ বাহাদুৰসিংহজী মানসিংহজীৰ কন্যা ইন্দিৰা দেৱী মুছুৰীত কনভেণ্টৰ শিক্ষা লাভ কৰে আৰু তাৰ পিছত লণ্ডন আৰু চুইজাৰলেণ্ডৰ ফিনিচিং স্কুলত সময় কটায়

তেওঁ অধ্যক্ষ হিচাপে মহাৰাজা ছাৱাই মান সিং দ্বিতীয় সংগ্ৰহালয়ৰ মুৰব্বী ৰাজস্থানৰ জয়পুৰৰ জনসাধাৰণৰ সামাজিক কাৰ্যকলাপ আৰু কল্যাণৰ প্ৰতি তেওঁ তীব্ৰ আগ্ৰহ প্ৰকাশ কৰে

ব্যক্তিগত জীৱন
জয়পুৰৰ মহাৰাজ আৰু মহাৰাণী
বিবাহ
পদ্মিনী দেবীয়ে ১৯৬৬ চনৰ ১০ মাৰ্চত দিল্লীত অনুষ্ঠিত এক অনুষ্ঠানত ভৱানী সিংক বিয়া কৰায় ভৱানী সিং, জয়পুৰৰ মহাৰাজা ছাৱাই মান সিং দ্বিতীয় আৰু তেওঁৰ প্ৰথম পত্নী মহাৰাণী মাৰুধৰ কানোৱাৰৰ জ্যেষ্ঠ পুত্ৰ 

সন্তান
তেওঁলোকৰ একমাত্ৰ সন্তান গৰাকী হল কন্যা দিয়া কুমাৰী দিয়া কুমাৰী বিদ্যাধৰ নগৰ সংসদীয় আসনৰ পৰা ভাৰতীয় সংসদৰ সদস্য আৰু তেওঁ ভাৰতীয় জনতা পাৰ্টিৰ সদস্য সম্প্ৰতি ৰাজস্থানৰ ষষ্ঠ উপ-মুখ্যমন্ত্ৰী

নাতি-নাতিনী
পদ্মিনী দেবী আৰু ভৱানী সিংৰ একমাত্ৰ সন্তান ৰাজকুমাৰী দিয়া কুমাৰীয়ে সাধাৰণ পৰিয়ালৰ ব্যক্তি মহাৰাজা নৰেন্দ্ৰ সিঙৰ লগত বিবাহপাশত আবদ্ধ হয় আৰু তেওঁলোকৰ তিনিজন সন্তান জন্ম হয় এই সন্তান তিনিজন যথাক্ৰমে; জয়পুৰৰ মহাৰাজা পদ্মনাভ সিং, তেওঁ বৰ্তমান জয়পুৰৰ উপাধি ৰজা আৰু এজন প্ৰতিষ্ঠিত প'লো খেলুৱৈ, দ্বিতীয় গৰাকী হল জয়পুৰৰ ৰাজকুমাৰী গৌৰৱী কুমাৰী, যি এগৰাকী নাৰীবাদী লগতে পিডিকেএফৰ সাধাৰণ সম্পাদক আৰু তৃতীয় জন হল মহাৰাজা লক্ষ্যৰাজ প্ৰকাশ সিং, তেওঁ ছিৰমুৰৰ উপাধি ৰজা সেই ছিৰমুৰ য'ৰ পৰা ৰাজমাতা পদ্মিনী দেৱীৰ জন্ম হৈছিল  ৰাজমাতা পদ্মিনী দেৱী এই তিনিতা সন্তানৰ লৰা-ছোৱালীবোৰৰ  আইতা হৈ পৰিল

তথ্যসূত্ৰ
পদ্মেশ্বৰ গগৈ () হৈছে এগৰাকী শিক্ষাবিদ আৰু বুৰঞ্জীবিদ ১৯৫৯ চনৰ এপিল মাহত নগাঁৱত বহা অসম সাহিত্য সভাৰ চতুৰ্দশ অধিৱেশনৰ বুৰঞ্জী সন্মিলনৰ সভাপতি হিচাপে নিৰ্বাচিত হৈছিল 

জন্ম আৰু বংশ পৰিচয়
পদ্মেশ্বৰ গগৈৰ জন্ম হয় লক্ষীমপুৰ জিলাৰ চেতিয়া গাৱঁত তেওঁৰ পিতৃৰ নাম টঙ্কেশ্বৰ গগৈবৰণীয়া আহোমৰ স্মৰণীয় অৱদান, উমেশ চেতিয়া, প্ৰথম সংস্কৰণ ১৯৯৪, পৃষ্ঠা নং: ৮১

শিক্ষা
১৯২৭ চনত কটন কলেজৰ পৰা আই,এ পৰীক্ষাত অসম উপত্যকাৰ ভিতৰত প্ৰথম স্থান অধিকাৰ কৰি উওীৰ্ণ হয় ১৯২৯চনত কটন কলেজৰ পৰা অৰ্থনীতি বিষয়ত অৰ্নাছসহ বি,এ পাছ কৰে১৯৩২ চনত এম এ পাছ কৰে আৰু ১৯৫৫ চনত প্ৰতিযোগিতামূলক বৃওিলাভ কৰি প্ৰবেশিকা পাছ কৰেবৰণীয়া আহোমৰ স্মৰণীয় অৱদান, উমেশ চেতিয়া, প্ৰথম সংস্কৰণ: ১৯৯৪, পৃষ্ঠা নং: ৮২

চাকৰি জীৱন
যোৰহাটৰ জগন্নাথ বৰুৱা মহাবিদ্যালয়ৰ অধ্যাপক হিচাপে যোগদান কৰি ইং ১৯৪৮ চন পৰ্য্যন্ত তাতেই শিক্ষকতা কৰি থাকে ১৯৪৮ চনত গুৱাহাটীৰ কটন কলেজত অৰ্থনীতি বিভাগৰ এম এ শ্ৰেণী খোলাত গগৈদেৱে সহকাৰী অধ্যাপকৰ পদত যোগদান কৰে ১৯৫৭-৫৮ চনত এবছৰ কাল ধুবুৰী কলেজৰ অধ্যক্ষ হিচাপে কাম চলাইছিল সেই কাম ভাল নলগাত পুনৰ বিশ্ববিদ্যালয়লৈ উভতি আহি আগৰ পদত যোগদান কৰে ১৯৭৩ চনত অৱসৰ গ্ৰহণ কৰে যদিও পুনৰ বিশ্ববিদ্যালয়ৰ মঞ্জুৰী আয়োগৰ অধীনত বিশ্ববিদ্যালৰ অৱসৰ প্ৰাপ্ত শিক্ষকৰ সেৱা আঁচনিৰ অন্তৰ্গত অধ্যাপনাৰ কামত যোগদান কৰি ভালে কেইখনি ৰিচাৰ্চ পেপাৰ ইং ১৯৭৩ চনলৈকে দাখিল কৰিছিলবৰণীয়া আহোমৰ স্মৰণীয় অৱদান, উমেশ চেতিয়া, প্ৰথম সংস্কৰণ: ১৯৯৪, পৃষ্ঠা নং: ৮২

সাহিত্যৰাজি
     (১৯৫০)
চিন্তাৱলীবৰণীয়া আহোমৰ স্মৰণীয় অৱদান, উমেশ চেতিয়া, প্ৰথম সংস্কৰণ: ১৯৯৪, পৃষ্ঠা নং: ৮৩

বঁটা আৰু সন্মান
গগৈয়ে "       "নামেৰে গৱেষণা গ্ৰন্থ লিখি ডি ফিল্ড উপাধি লাভ কৰিছিলবৰণীয়া আহোমৰ স্মৰণীয় অৱদান, উমেশ চেতিয়া, প্ৰথম সংস্কৰণ: ১৯৯৪, পৃষ্ঠা নং: ৮৩

তথ্যসূত্ৰ
পনমাগ্যি বা পনমাগ্যি শ্বিনমা নামেৰেও জনাজাত এক বাৰ্মিজ ধান আৰু উৰ্বৰতাৰ নাট (আত্মা) যিটো পৰম্পৰাগতভাৱে উজনি ম্যানমাৰৰ কৃষকসকলে পূজা কৰে

উৎপত্তি
পনমাগিৰ উৎপত্তি সমগ্ৰ দক্ষিণ-পূব এছিয়াৰ প্ৰজনন পূজাৰ প্ৰথাৰ পৰা হৈছে আধুনিক থাইলেণ্ডৰ ফচপ, আৰু আধুনিক ইণ্ডোনেছিয়াৰ দেৱী শ্ৰীকে ধৰি একেধৰণৰ ধান দেৱী আৰু টিউটেলাৰী স্পিৰিট সমগ্ৰ অঞ্চলটোত বিদ্যমান 

ভক্তিমূলক ৰীতি-নীতি
সমগ্ৰ উজনি ম্যানমাৰৰ গ্ৰাম্য অঞ্চলত বিশেষকৈ বাগান আৰু মাগৱেৰ আশে-পাশে থকা শুকান অঞ্চলৰ অঞ্চলত পনমাগিৰ পূজা সাধাৰণ বিষয় পৰম্পৰাগত বাৰ্মিজ মাহৰ টাবাউংৰ প্ৰথমৰ পৰা অষ্টম দিনত পনমাগীক পূজা কৰা হয়, কাৰণ সেই দিনৰ পৰাই কৃষকসকলে বছৰটোৰ বাবে নিজৰ মাটিৰ প্ৰস্তুতি আৰম্ভ কৰে

তেওঁৰ ভক্তসকলৰ ভিতৰত কৃষক, কৃষক আৰু ধান উদ্যোগত কাম কৰা অন্যান্যসকে তেওঁলোকে পূজা কৰে যাতে বাৰ্ষিক ৰোপণৰ সময়ত সুস্থিৰ আৰু ভৱিষ্যদ্বাণীযোগ্য বতৰ আৰু ধান, বীন আৰু দালি, আৰু তিলৰ দৰে শস্যৰ প্ৰচুৰ পৰিমাণে চপাব পৰা হয় ভক্তসকলে পৰম্পৰাগতভাৱে ৰন্ধা চাউল, লেফেট (চাহপাত) আৰু চাউলৰ আটাৰ জলপান আগবঢ়ায় যাক    বুলি কোৱা হয়
তথ্য সূত্ৰ

শ্ৰেণী:লোকবিশ্বাস
শ্ৰেণী:কৃষি সম্বন্ধীয় দেৱ-দেৱী
শ্ৰেণী:বাৰ্মীজ দেৱী
পনা সংক্ৰান্তি, () বা মহাবিষুৱ সংক্ৰান্তি (), হৈছে ভাৰতৰ ওড়িয়া লোক সকলৰ দ্বাৰা উদযাপিত পৰম্পৰাগত নৱবৰ্ষৰ উৎসৱ          এই উৎসৱৰ তাৰিখ চান্দ্ৰ-সৌৰ কেলেণ্ডাৰ অনুসৰি সৌৰ চক্ৰৰ ওপৰত নিৰ্ভৰশীল ওড়িয়া কেলেণ্ডাৰৰ চান্দ্ৰ মাহ বৈশাখা(বহাগ)ৰ প্ৰথমটো দিন যিটো ভাৰতীয় ৰাষ্ট্ৰীয় পদ্ধতি অনুসৰি প্ৰতিবছৰে পূৰ্ণিমা তিথিত পৰে অৰ্থাৎ চৈত্ৰা মাহৰ ২৪ তাৰিখ আৰু গ্ৰেগ'ৰিয়ান কেলেণ্ডাৰৰ ১৩১৪ এপ্ৰিল

এই উৎসৱৰ পালনৰ সময়ত লোক সকলে শিৱ, শক্তি আৰু হনুমানৰ মন্দিৰ দৰ্শন কৰে যিহেতু এই দিনটো হনুমানৰ জন্মদিন বুলি বিশ্বাস কৰা হয় ভক্ত সকলে নদী বা মন্দিৰৰ ঘাট আদিত স্নান কৰে ঠায়ে ঠায়ে মেলা আদি পতা হয়, বাটৰ নৃত্য, কলাবাজী, জ্বলি থকা কয়লাৰ ওপৰত গান-বাজনাৰে কৰা নৃত্য আদিৰ প্ৰদৰ্শন কৰা দেখা যায়

এই উৎসৱৰে জড়িত এবিধ শিশু সুলভ পানীয় হৈছে পানা পকা আন, নাৰিকলৰ ৰস, পকা বেল, চেনি, বাদাম আদিৰ মিশ্ৰণেৰে এই পানীয় বিধ তৈয়াৰ কৰা হয় এই পানীয়ৰ নামেৰেই উৎসৱটিৰ নাম পানা ৰখা হৈছে ভাৰতীয় হিন্দু সমাজে উদযাপন কৰা নতুনবৰ্ষৰ দিন যেনে উত্তৰ আৰু মধ্য ভাৰতৰ বৈশাখি, অসমৰ বিহু, পশ্চিম বংগৰ পহিলা বৈশাখ, তামিলনাডুৰ পুতান্দু আদিৰে পানা সংক্ৰান্তি সমকক্ষীয়
150পনা, ওড়িয়া নৱবৰ্ষত পকা বেলৰ ৰস, গাখীৰ, চেনি, মচলা ইত্যাদিৰে তৈয়াৰ কৰা এবিধ পানীয় 
বসুন্ধৰা ঠেকি

সম্পৰ্কীয় উৎসৱ
এই নৱবৰ্ষৰ দিনটো পৃথিৱীৰ আন আন প্ৰান্তটো অন্য নামেৰে উদযাপন কৰা হয় উত্তৰ আৰু মধ্য ভাৰতৰ হিন্দু আৰু শিখ সকলে ইয়াক বৈশাখি বুলি কয় ইয়াৰ দ্বাৰাও সৌৰ নৱবৰ্ষক বুজোৱা হয়,  . (2014),    '  , ,  114 এই দিনটোৱেই দক্ষিণ-পূব এচিয়াৰ ম্যানমাৰ, শ্ৰীলংকা, কম্বোডিয়া আদিৰ বহু বুদ্ধ ধৰ্মীয় লোকে নৱবৰ্ষৰ দিন হিচাপে উদযাপন কৰে যিটোৱে প্ৰথম সহস্ৰাব্দৰ সংস্কৃতিৰ বিনিময়ৰ উমান দিয়ে কিছুমান উদাহৰণ:

 কেৰালাৰ বিষু উৎসৱ
 মধ্য আৰু উত্তৰ ভাৰতৰ বৈশাখি
 পশ্চিম বংগ, ত্ৰিপুৰা আৰু বাংলাদেশৰ পহিলা বৈশাখ
 অসমৰ ৰঙালী বিহু
 নেপালৰ বিক্ৰম সম্বাত
 শ্ৰীলংকাৰ আলোথ অভ্ৰুঠু
 থাইলেণ্ড ৰ সংক্ৰান
 কম্বোডিয়াৰ স্বল স্বনাম থিমে
 লাৱচৰ চংকানপি মাই লাও
 বাৰ্মাৰ থিংজ্ঞান

অৱশ্যে সকলো ভাৰতীয়ৰ বাবে এই দিনটোৱেই সৰ্বজনীন নৱবৰ্ষৰ দিন নহয় গুজৰাট আৰু ওচৰ চুবুৰীয়া ঠাই কিছুমানত দিপাৱলীৰ পাঁচদিনৰ পিছত নৱবৰ্ষৰ দিন উদযাপন কৰা হয় সেইদৰে তেলেগু আৰু কন্নড় সকলৰ নৱবৰ্ষক উগাদি তথা মাৰাঠী আৰু কংকনী সকলৰ নৱবৰ্ষক গুড়ি পড়ৱা বুলি জনা যায় যি নেকি দিপাৱলীৰ পৰা কেইসপ্তাহমান আগতীয়াকৈ পৰে

তথ্যসূত্ৰ

লগতে পঢ়ক
 

শ্ৰেণী:হিন্দুধৰ্মৰ উৎসৱসমূহ
শ্ৰেণী:ভাৰতৰ উৎসৱসমূহ
পনিয়ল () পনিয়ল অসমৰ এক প্ৰিয় ফল কেঁচা অৱস্থাত সেউজীয়া আৰু পকিলে ৰঙচুৱা হয় ফলবিধ খোৱাৰ আগতে মোহাৰি খালে সোৱাদলগা হয় 

বিৱৰণ
পনিয়ল ফলটো সৰু গোলাকাৰ আকৃতিৰ হয় গছজোপা কাঁইটীয়া আৰু জোপোহা পাতবিলাক সৰু সৰু আৰু সেউজীয়া ৰঙৰ 

খাদ্যপ্ৰাণ
খাদ্যপ্ৰাণ - প্ৰতি ১০০ গ্ৰামত "গ্ৰন্থ ১" 
 প্ৰটিন  ৩.৬৫ গ্ৰাম  খাদ্যপ্ৰাণ 'গ'  ২১৭.৯৯ মিলিগ্ৰাম কেলচিয়াম  ১৭৫ মিলিগ্ৰাম খাদ্যপ্ৰাণ 'ক'  ২৫৪ মিলিগ্ৰাম লৌহ পদাৰ্থ  ২৫০ মিলিগ্ৰাম

ঔষধি গুণ

তথ্য সংগ্ৰহ

বাহ্যিক সংযোগ

শ্ৰেণী:গুল্ম
শ্ৰেণী:ফল
পানীৰ টিক্কা বা পনীৰ ছুলা বা চানা ছুলা মছলাত মেৰিনেট কৰি তণ্ডুৰত গ্ৰীল কৰা পনীৰচানাৰ টুকুৰাৰ পৰা তৈয়াৰী ভাৰতীয় খাদ্য ই চিকেন টিক্কা আৰু অন্যান্য মাংসৰ খাদ্যৰ নিৰামিষ বিকল্প ভাৰত আৰু ভাৰতীয় প্ৰব্ৰজনকাৰী দেশসমূহত ই এক জনপ্ৰিয় খাদ্য
ৰন্ধন-প্ৰকৰণ
সতেজ পনীৰৰ একোটা নিৰ্দিষ্ট আকাৰৰ পনীৰ টুকুৰাবোৰ মছলাত মেৰিনেট কৰি তাৰ পিছত কেপচিকাম (বেল পেপাৰ), পিঁয়াজ আৰু বিলাহীৰ সৈতে লাঠি এটাত সজাই থোৱা হয় এই লাঠিবোৰ তণ্ডুৰত গ্ৰীল কৰা হয় আৰু তাৰ পিছত খাদ্যটো গৰমে গৰমে পৰিবেশন কৰা হয়, নেমুৰ ৰস আৰু চাট মছলাৰ সৈতে জুতি লোৱা হয় ইয়াৰ লগত কেতিয়াবা চালাড বা পদিনা চাটনিও দিয়া হয় টিক্কা খাদ্য পৰম্পৰাগতভাৱে পদিনা চাটনিৰ সৈতে ভালদৰে মিলি যায় পনীৰ যদিও কোমল, পৃষ্ঠত এটা ক্ৰিস্প চিংগ থাকে

পাৰ্থক্য
যেতিয়া পনীৰ টিক্কা চচৰ সৈতে পৰিবেশন কৰা হয়, তেতিয়া ইয়াক পনীৰ টিক্কা মছলা বোলা হয় ইয়াক ৰেপত, পনীৰ টিক্কা ৰোল হিচাপেও পৰিবেশন কৰা হয়, য'ত পনীৰ টিক্কা ভাৰতীয় ফ্লেটব্ৰেডত মেৰিয়াই পৰিবেশন কৰা হয় কাবাব হিচাপেও পনীৰ টিক্কাৰ এটা ভিন্নতা তৈয়াৰ কৰা হয়

বছৰৰ পিছত বছৰ ধৰি কেইবাটাও ভিন্নতা দেখা গৈছে, যেনে কাশ্মীৰী পানীৰ টিক্কা, য'ত পনীৰত কটা আলমণ্ড ভৰাই গ্ৰীল কৰা হয়, বিভিন্ন ধৰণৰ চীনা খাদ্য, পনীৰ টিক্কা মছলা চাও মিন, আৰু পনীৰ টিক্কা ভৰোৱা ডোছা

ভাৰতৰ আন্তঃৰাষ্ট্ৰীয় ফাষ্ট ফুড চেইনসমূহেও নিজৰ মেনুত পানীৰ টিক্কা অন্তৰ্ভুক্ত কৰিছে উদাহৰণস্বৰূপে, পিজ্জা হাট আৰু ডমিনোজে তেওঁলোকৰ পিজ্জাত পনীৰ টিকা টপিং আগবঢ়ায়,  আনহাতে ছাবৱেই পনীৰ টিকা চেণ্ডুইচ প্ৰদান কৰে আৰু মেকড'নাল্ডছৰ মেনুত পনীৰ টিক্কা ৰেপ থাকে আইটিচিৰ বিংগো ব্ৰেণ্ডৰ আলুৰ চিপছে চিপছৰ পনীৰ টিক্কা সোৱাদৰ সৈতে পৰীক্ষা-নিৰীক্ষা কৰিছে ইয়াৰ আগতে ২০০৩ চনত নেচলেৰ মেগীয়ে ৰেডি টু কুক জাতৰ পনীৰ টিক্কাৰ সৈতে পৰীক্ষা-নিৰীক্ষা কৰিছিল আন কোম্পানীসমূহেও মছলাৰ মিশ্ৰণ আৰু পনীৰ টিক্কাৰ ৰেডি-টু-ইট ভিন্নতা আগবঢ়ায়
চিত্ৰভাণ্ডাৰ

তথ্য সূত্ৰ

শ্ৰেণী:খাদ্য
শ্ৰেণী:নিৰামিষ আহাৰ
1.2পনীৰ

পনীৰ  হৈছে এবিধ দুগ্ধজাত সামগ্ৰী গাখীৰৰ পৰা আহৰণ কৰা প্ৰ'টিনত বিভিন্ন ধৰণৰ সুগন্ধি যোগ কৰি পনীৰ উৎপাদন কৰা হয় ইয়াত গাখীৰত পোৱা প্ৰ'টিন আৰু চৰ্বি থাকে পনীৰ প্ৰস্তুত কৰিবলৈ সাধাৰণতে গৰু, ম'হ, ছাগলী বা ভেড়াৰ গাখীৰ ব্যৱহাৰ কৰা হয় উৎপাদনৰ সময়ত, সাধাৰণতে গাখীৰৰ আম্লিকতা বৃদ্ধি কৰা হয় আৰু ৰেনেটৰ এনজাইম (বা একে ধৰণৰ কাৰ্যকলাপ থকা বেক্টেৰিয়াৰ এনজাইম) যোগ দিয়া হয় যাৰ ফলত গাখীৰৰ প্ৰ'টিন (কেচিন) জমা হয় এই জমাহোৱা প্ৰ'টিনবোৰ (দৈ) তৰলৰ পৰা পৃথক কৰা হয় আৰু চাপ প্ৰয়োগ কৰি পনীৰ তৈয়াৰ কৰা হয় আকৰ্ষণীয় হ'বৰ বাবে কিছুমান পনীৰত সুগন্ধি তথা ৰং যোগ কৰা হয় বেছিভাগ পনীৰ সাধাৰণ ৰন্ধন উষ্ণতাত গলে
তথ্য সংগ্ৰহ

শ্ৰেণী:খাদ্য
শ্ৰেণী:নিৰামিষ আহাৰ
পন্তেহা আবৰেছি (পাৰ্চী:   ; জন্ম ১৯৯৯) কানাডাত জন্মগ্ৰহণ কৰা এগৰাকী আমেৰিকান মাল্টি-ডিচিপ্লিনাৰী শিল্পী আৰু সংগ্ৰাহক তেওঁ মূলতঃ ইনষ্টলেচন আৰ্ট, ভিডিঅ' আৰ্ট আৰু পাৰফৰমেন্স আৰ্টৰ ভিতৰত কাম কৰে তেওঁলোক জামাইকান আৰু ইৰাণী বংশৰ আৰু তেওঁলোকৰ দীৰ্ঘদিনীয়া ৰোগ আৰু অক্ষমতাৰ বিষয়ে কাম কৰি আহিছে আবৰেছিৰ ঘৰ কেলিফৰ্ণিয়াৰ লছ এঞ্জেলছত আবৰেছিয়ে নিজকে তেওঁতেওঁলোকতেওঁলোকৰ সৰ্বনামৰ সৈতে চিনাকি দিয়ে

জীৱনী
১৯৯৯ চনত কানাডাৰ কিউবেকৰ মণ্ট্ৰিয়েলত পন্তেহা আবৰেছিয়ে জন্মগ্ৰহণ কৰিছিল আৰু এৰিজোনাৰ টাচনত ডাঙৰ-দীঘল হৈছিল আবৰেছিৰ মাক জামাইকান আৰু পিতৃ ইৰাণী; তেওঁলোকক প্ৰধানকৈ তেওঁলোকৰ অকলশৰীয়া পিতৃয়ে ডাঙৰ-দীঘল কৰিছিল আবৰেছিৰ জিনীয় তেজৰ বিকাৰ সহিতে জন্ম হৈছিল, যাৰ নাম, চিকেল চেল জিৰ' বিটা থেলাছেমিয়া, যিয়ে দীৰ্ঘদিনীয়া বিষ আৰু বয়স বঢ়াৰ লগে লগে অধিক বিষৰ সৃষ্টি কৰে তেওঁলোকৰ তেজৰ বিকাৰ দুবছৰ বয়সত ধৰা পৰিছিল আবৰেছিয়ে তেওঁতেওঁলোকতেওঁলোকৰ সৰ্বনামৰ সৈতে নিজক চিনাক্ত কৰে

আবৰেছিয়ে ইউনিভাৰ্চিটি অৱ চাদাৰ্ন কেলিফৰ্ণিয়াত (ইউ এছ চি) ৰস্কি স্কুল অৱ আৰ্ট এণ্ড ডিজাইনত অধ্যয়ন কৰিছিল ইউ এছ চিত জেনিফাৰ ৱেষ্টে এগৰাকী গুৰু আৰু শিক্ষক হিচাপে কাম কৰি আহিছে

আবৰেছিয়ে দীৰ্ঘদিনীয়া ৰোগৰ অভিজ্ঞতা ব্যৱহাৰ কৰি চিকিৎসা হিংসা, প্ৰতিনিধিত্ব, বস্তুগততা আৰু অধিক ধাৰণা ইত্যাদি পৰীক্ষা কৰে  আবৰেছিৰ ভিডিঅ' কাম, ফৰ মেডিকেল ইউজ অনলি (২০১৯) শিল্পী কেৰলিন লাজাৰ্ডৰ বাবে প্ৰভাৱশালী

২০২০ চনৰ জানুৱাৰী মাহত আবৰেছি বিচ মেগাজিনৰ কভাৰত আছিল (২০২০ চনৰ বসন্ত, ৮৬ সংখ্যা) ২০২০ চনৰ বসন্ত কালত তেওঁলোকে শিল্প গ্ৰন্থ পান্তেহা আবৰেশী: আই এম ইনছাইড দ্য বডি (স্মিং স্মিং বুকছৰ দ্বাৰা প্ৰকাশিত) প্ৰকাশ কৰে  আবৰেছীক ২০২১ চনৰ ভিএছএ ইমাৰ্জিং আৰ্টিষ্ট প্ৰতিযোগিতা, কেনেডি চেণ্টাৰৰ দ্বাৰা সন্মানিত কৰা হয়
তথ্য সূত্ৰ

শ্ৰেণী:কানাডাৰ ব্যক্তি
শ্ৰেণী:চিত্ৰশিল্পী
পন্থী নৃত্য
পন্থী নৃত্য ছত্তীছগঢ়ৰ সৎনামী সম্প্ৰদায়ৰ প্ৰধান নৃত্য এই লোকনৃত্যত গভীৰ আধ্যাত্মিকতা আছে আৰু ভক্তৰ ভাৱনাৰ জোৱাৰো আছে পন্থী সৎনামী জাতিৰ লোকসকলৰ পাৰম্পৰিক নৃত্য, যিসকল সৎনাম পন্থৰ অনুগামী হয় এই পন্থৰ স্থাপনা ছত্তীছগঢ়ৰ গুৰু ঘাসীদাসে কৰিছিল পন্থী গীতত গুৰু ঘাসীদাসৰ চৰিত্ৰ বৰ্ণন কৰি গোৱা হয় ইয়াত আধ্যাত্মিক বাৰ্তাৰ লগতে মানৱ জীৱনৰ মহত্ত্ব প্ৰকাশ পায় প্ৰত্যেক বছৰে ১৮ ডিচেম্বৰ তাৰিখে গুৰু ঘাসীদাসৰ জন্ম দিৱসৰ দিনা পন্থী গীত আৰু নৃত্য প্ৰদৰ্শন কৰা হয় সেই দিনা জৈতখাম (জয় স্তম্ভ)-ৰ স্থাপনা কৰা হয় আৰু পৰম্পৰাগত পদ্ধতিৰে নাচ-গান কৰা হয় ইয়াৰ মুখ্য বাদ্যযন্ত্ৰ হৈছে মাদল আৰু তাল

এই নৃত্যত এগৰাকী মুখ্য নৰ্তক থাকে, যিজনে প্ৰথমে গীতটি আৰম্ভ কৰে আৰু যাক অন্য সমূহ নৰ্তকসকলে পুনৰাবৃত্তি কৰে আৰু নাচে এই নৃত্য ধীৰ গতিৰে আৰম্ভ হয় আৰু গীত ও মৃদংগৰ লয় বা সুৰৰ সমান্তৰালকৈ গতি বৃদ্ধি পায় ই মূলতঃ দ্ৰুতগতিৰ নৃত্য সৎনামৰ স্মৰণ কৰি মণ্ডলাকৃতিত থিয় হৈ থকা পন্থী দলৰ নৰ্তকে সন্ত গুৰু ঘাসীদাস বাবাৰ স্তুতিত পন্থী গীতৰ আৰম্ভ কৰে গীতৰ তালে তালে নৃত্যৰ মুদ্ৰাও সলনি হয় আৰু মাজে মাজে মানৱ মীনাৰৰ ৰচনা কৰে এই সময়ছোৱাতো গীত, সংগীত ও নৃত্যৰ প্ৰবাহ চলি থাকে প্ৰমুখ নৰ্তকজন মাজে মাজে 'অহা, অহা...' শব্দৰ উচ্চাৰণ কৰি নৰ্তকসকলক উৎসাহিত কৰে গুৰু ঘাসীদাসৰ জয়ধ্বনিও লগোৱা হয় কিছু কিছু অন্তৰালৰ পিছত প্ৰমুখ নৰ্তকে সুহুৰিও বজায়, যিয়ে নৃত্যৰ মুদ্ৰা সলনি কৰাৰ সংকেত দিয়ে

বগা ৰঙৰ ধুতি, কমৰবন্দ আৰু ঘুঁঘৰু পিন্ধি নৰ্তকসকলে মৃদংগ আৰু তালৰ লয়ে লয়ে আংগিক চেষ্টা কৰি মন্ত্ৰ মুগ্ধ হৈ পৰে সময়ৰ লগে লগে বেশভূষাত কিছু পৰিৱৰ্তন আহিছে

দেৱদাস বনজাৰে এগৰাকী প্ৰতিষ্ঠিত পন্থী নৰ্তক তেওঁ আৰু তেওঁৰ সহযোগীসকলে দেশ-বিদেশত এই নৃত্য প্ৰদৰ্শন কৰি আহিছে দেৱদাস বনজাৰেদেৱৰ মৃত্যু হোৱাৰ পিছতো তেওঁৰ সহযোগীসকলে পন্থী নৃত্যক দেশ-বিদেশত প্ৰদৰ্শন কৰি জীয়াই ৰাখিছে ছত্তীশগঢ়ৰ আন এগৰাকী পন্থী সাধক ড ৰাধেশ্যাম বাৰলেক পন্থী নৃত্যৰ ধাৰাবাহিক বিকাশৰ কাৰণে ভাৰত চৰকাৰে ২০২১ বৰ্ষৰ "পদ্মশ্ৰী সন্মান" প্ৰদান কৰে

তথ্য সংগ্ৰহ

শ্ৰেণী:ভাৰতৰ নৃত্য
পপী হাজৰিকা (ইংৰাজী:  ; জন্ম: ৮ ডিচেম্বৰ ১৯৯৮) এগৰাকী ভাৰতীয় ভাৰোত্তোলনকাৰী ২০২১ চনত তাছকেন্দত অনুষ্ঠিত হোৱা কমনৱেলথ ভাৰোত্তোলন চেম্পিয়নশ্বিপত তেওঁ ৰূপৰ পদক লাভ কৰে ২০২২ চনৰ জুলাই মাহত তেওঁ ২০২২ চনৰ কমনৱেলথ গেমছত মহিলাৰ ৫৯ কেজি ভাৰোত্তোলন প্ৰতিযোগিতাত সপ্তম স্থান লাভ কৰে তেওঁ ভাৰতীয় ৰেলৱেত কাম কৰে

২০২৩ চনত নয়ডাত অনুষ্ঠিত হোৱা ২০২৩ চনৰ কমনৱেলথ ভাৰোত্তোলন চেম্পিয়নশ্বিপত মহিলাৰ ৫৯ কেজি শাখাত তেওঁ সোণৰ পদক লাভ কৰে

তথ্য সংগ্ৰহ

শ্ৰেণী:অসমীয়া ক্ৰীড়াবিদ
পপীয়া তৰাৰ সাধু ঔপন্যাসিক ৰীতা চৌধুৰীৰ এক অনৱদ্য সৃষ্টি সাংবাদিকতাৰ সপোনেৰে গুৱাহাটীলৈ বুলি জাৰ্নালিজম পঢ়িবলৈ অহা জেউতী নামৰ এজনী সহজ-সৰল গাঁৱলীয়া ছোৱালী কেনেদৰে বাতৰি-কাকতৰ সম্পাদক এজনৰ কামনাৰ বলি হ'ব লগা হৈছিল তাৰ সুন্দৰ বৰ্ণনা আছে উপন্যাসখনি বাস্তৱধৰ্মী আৰু বৰ্তমান সময়ৰ সৈতে খাপখোৱা পুৰ্বৰংগ নামৰ এটি নাট্যগোষ্টীয়ে ইয়াৰ এটা নাট্যৰূপ প্ৰকাশ কৰি প্ৰদৰ্শন কৰিছিল

কাহিনী
জেউতি এজনী সপোন দেখি ভাল পোৱা যুৱতী৷ তাই এগৰাকী সাহিত্যিক তথা প্ৰখ্যাত সাংবাদিক হোৱাৰ সপোন দেখিছিল৷ সেয়ে নিজৰ সৰু ঠাইখনৰ পৰা ওলাই যাব বিচাৰিছিল৷ তাইৰ লিখাৰ আদৰ্শ আছিল অপৰ্ণা নামৰ এগৰাকী লেখিকা৷ সেই অপৰ্ণাক আগত ৰাখি জেউতিয়ে কবিতা, গল্প-প্ৰবন্ধ আদি লিখিছিল৷ তাইৰ আন এক আদৰ্শ আছিল প্ৰখ্যাত সাংবাদিক লেখক সুবিমল ফুকন এদিন কলেজৰ অনুষ্ঠানত তাই সুবিমল ফুকনক লগ পাইছিল৷ ফুকনে তাইক মহানগৰীলৈ নিমন্ত্ৰণ কৰি গৈছিল কলেজীয়া পঢ়া সামৰি, ঘৰৰ আৰু অপৰ্ণাৰ বাধা নেওচি তাই সাংবাদিকতাত স্নাতকোত্তৰ কৰিবৰ বাবে ঘৰৰ পৰা গুৱাহাটীলৈ গুচি আহিছিল৷

গুৱাহাটীলৈ আহি তাই সুবিমল ফুকনক লগ পাইছিল৷ সুবিমল ফুকনৰ সম্পাদনাত প্ৰকাশ পোৱা এখন কাকতত তাই নিয়মীয়াকৈ লেখিবলৈ সুবিধা পাইছিল৷ একেদৰে আন কাকত আলোচনীতো লিখিবলৈ আৰম্ভ কৰিছিল৷ এনেদৰেই লাহে লাহে তাই বিখ্যাত হোৱাৰ পথত আগবাঢ়িছিল৷ তাইৰ সপোন বাস্তৱত পৰিণত হৈছিল যদিও তাই বহুতো হেৰুৱাব লগীয়াও হৈছিল৷ সুবিমল ফুকনে তাইক প্ৰতাৰণা কৰিছিল শেষত তাই এটা ৰাজনৈতিক দলৰ লাভালাভৰ বাবে প্ৰাণ দিবলগীয়া হৈছিল৷

লগতে চাওক
দেও লাংখুই (২০০৫)
মাকাম (২০১০)
মায়াবৃত্ত

বাহ্যিক সংযোগ
 ৰীতা চৌধুৰীৰ ৱেবছাইট 
 এটি সাক্ষাৎকাৰ
 মাকাম

তথ্য সংগ্ৰহ

শ্ৰেণী:অসমীয়া উপন্যাস
ভাৰতৰ মাউফ্লাং পৱিত্ৰ কাঠনিত থকা প্ৰাচীন একক শিলাখণ্ড
পবিত্ৰ গছ বা পবিত্ৰ কাঠনি কোনো বিশেষ সংস্কৃতিৰ ভিতৰৰ বিশেষ ধৰ্মীয় গুৰুত্ব থকা গছৰ জোপোহা বা কাঠনি সমগ্ৰ বিশ্বৰ বিভিন্ন সংস্কৃতিত পবিত্ৰ গছসমূহৰ বৈশিষ্ট্য আছে 

চেলটিক, ইষ্টোনিয়ান, বাল্টিক, জাৰ্মাণিক, প্ৰাচীন গ্ৰীক, নিকট পূব, ৰোমান আৰু স্লাভিক বহুদেৱতাবাদৰ পৌৰাণিক পৰিৱেশ আৰু কাল্ট প্ৰথাৰ গুৰুত্বপূৰ্ণ বৈশিষ্ট্য আছিল; ভাৰত, জাপান (পবিত্ৰ মন্দিৰ অৰণ্য)),, আৰু পশ্চিম আফ্ৰিকা আৰু ইথিওপিয়া (গীৰ্জাৰ অৰণ্য2) আদি স্থানতো ইহঁত দেখা যায় পবিত্ৰ বাগিচাৰ উদাহৰণ হ'ল গ্ৰীক-ৰোমান টেমেন'ছ, পবিত্ৰ বাগিচাৰ বাবে বিভিন্ন জাৰ্মাণিক শব্দ আৰু চেলটিক নেমেটন, যিটো ড্ৰুইডিক প্ৰথাৰ সৈতে একচেটিয়াভাৱে নহয় যদিও বহুলাংশে জড়িত আছিল 

মধ্যযুগত উত্তৰৰ ক্ৰুছেডৰ সময়ত বিজয়ী খ্ৰীষ্টানসকলে সাধাৰণতে পৱিত্ৰ কাঠনিৰ ঠাইত গীৰ্জা নিৰ্মাণ কৰিছিল লাকোটা আৰু উত্তৰ আমেৰিকাৰ অন্যান্য বিভিন্ন জনগোষ্ঠীয়ে বিশেষ অৰণ্য বা অন্যান্য প্ৰাকৃতিক বিশেষ স্থানক পৱিত্ৰ স্থান হিচাপে গণ্য কৰে যিবোৰ সম্প্ৰদায়ে কোনো এডাল গছক ধৰ্মীয় তাৎপৰ্য্য বহন কৰে বুলি গণ্য কৰে, সেইবোৰক পৱিত্ৰ গছ বুলি জনা যায়
ইতিহাসত পৱিত্ৰ গছ
পৌৰাণিক গ্ৰীচ আৰু ৰোম

তথ্যসূত্ৰ
পবিত্ৰ মাৰ্ঘেৰিটা এগৰাকী ভাৰতীয় ৰাজনীতিবিদ তথা তেওঁ ৰাজ্যসভাৰ এগৰাকী সাংসদ (মাৰ্চ, 2022 ৰ পৰা) ভাৰতীয় জনতা পাৰ্টিৰ সদস্য হিচাপে ভাৰতৰ সংসদৰ উচ্চ সদন ৰাজ্যসভাত অসমক ৪ এপ্ৰিল, ২০২২ ৰ পৰা প্ৰতিনিধিত্ব কৰিবলৈ সুযোগ পায় তেওঁ ২০১৪ চনত ৰাজনীতিত যোগদান কৰে আৰু ভাৰতীয় জনতা পাৰ্টিৰ সক্ৰিয় সদস্য হয় তেওঁ ২০১৪ চনৰ পৰা অসম বিজেপিৰ মুখপাত্ৰ হিচাপে কাৰ্যনিৰ্বাহ কৰি আছে তেওঁ ছ'চিয়েল মিডিয়া কোষ, অসম বিজেপিৰ প্ৰভাৰী আৰু কামৰূপ (উত্তৰ) জিলা বিজেপিৰ জিলা প্ৰভাৰী হিচাপে কাৰ্যনিৰ্বাহ কৰিছিল তেওঁ ২০১৭ চনৰ পৰা ২০২১ চনলৈ অসম চৰকাৰৰ জ্যোতি চিত্ৰবনৰ অধ্যক্ষ হিচাপে কাৰ্যনিৰ্বাহ কৰিছিল, মাৰ্ঘেৰিটাই ২০২১ চনৰ নৱেম্বৰৰ পৰা ২০২২ চনৰ মাৰ্চ লৈকে অসম চৰকাৰৰ ছাত্ৰ আৰু যুৱ কল্যাণ ৰ বাবে ৰাজ্যিক পৰ্যায়ৰ পৰামৰ্শদাতা সমিতিৰ সদস্য সচিব হিচাপে সেৱা আগবঢ়ায়

তেওঁ ১৯৯৮ চনৰ পৰা ২০০২ চনলৈ মাহেকীয়া "মায়া"ৰ প্ৰতিষ্ঠাপক মুখ্য সম্পাদক আছিল তেওঁ ২০০২ চনৰ পৰা ২০০৫ চনলৈ আন এখন অসমৰ সাংস্কৃতিক মাহেকীয়া "সাৰেগামা"ৰ প্ৰতিষ্ঠাপক মুখ্য সম্পাদক হিচাপেও কাৰ্যনিৰ্বাহ কৰিছিল 

তথ্যসূত্ৰ

বাহ্যিক সংযোগ"
:.---------.
:..--------------101648753434178.
:..-----------
:...---30 
:...---- 

শ্ৰেণী:ৰাজনীতিবিদ
শ্ৰেণী:ৰাজ্যসভাৰ সাংসদ
শ্ৰেণী:অসমীয়া ভাষাৰ চলচ্চিত্ৰ পৰিচালক